recursal/SuperWikiNEXT-32B huggingface dataset:
**李方桂**（粵拼：lei5 fong1 gwai3；1902年8月20號—1987年8月21號），廣州人，原籍山西昔陽縣。佢係喺中華民國同美國搞研究嘅語言學者，佢對美國印第安語言、漢藏語系語言、壯侗語系語言嘅研究留低好大嘅足跡。單係佢作爲中國語言嘅研究者，就爲語言學本身嘅發展做出好大貢獻，同趙元任譽爲中國語言學雙璧。

家族
--

佢阿爺同老竇一門兩代進士及第，老母舊底做過慈禧太后嘅代筆女官。

生平
--

李方桂喺廣州出世。1924年從清華大學畢業後，去咗美國留學。兩年後嘅1926年喺密芝根大學畢業，遞年做咗芝加哥大學嘅碩士，喺1929年獲得同間大學嘅博士學位，好猛噉取得學位。喺芝加哥大學佢跟住愛德華·薩丕爾、李奧拿德·布隆菲德、卡·打令·伯（英文：Carl Darling Buck）學嘢，搞美國印第安語言嘅調查。

1929年佢返中國，做咗中央研究院歷史語言研究所嘅研究員，一開始調查海南島嘅語言，之後研究中心轉移去中文以外嘅語言調查，開始對廣西嘅壯侗語系語言做學術調查。

1937年到1939年間佢去咗美國，做耶魯大學嘅客座教授，之後返中國，喺貴州、四川、雲南等地搞田野工作。

1946年到1949年間佢再次去美國哈佛大學、耶魯大學做客座教授。中華人民共和國成立時，佢放棄咗歸國，留咗喺美國，1949年到1969年間喺華盛頓大學、1969年到1974年間喺夏威夷大學做教授。嗰陣間佢去臺灣調查邵話同阿美話。

1987年李方桂喺加州聖馬刁首府紅木城過身。

業績
--

李方桂一生著書9冊，寫咗超過100篇論文。

### 印第安語言

1927年佢跟隨薩丕爾（英文：Edward\_Sapir）到加州北部研究當地講嘅阿薩巴斯卡語支嘅密滔利話（英文：Mattole language），接觸到絕代嘅兩個密滔利印第安人，結果寫出咗《密滔利：阿薩巴斯卡語言》（Mattole: An Athabaskan Language；1930年，呢篇博士論文後來出咗書），作爲佢研究咗美國印第安語言嘅印記。之後密滔利話變成死語，李方桂嘅記錄成爲知曉呢門語言嘅唯一線索。其他嘅佢仲調查咗加州嘅懷拉奇話（英文：Wailaki language）、加拿大北部嘅哈利話（英文：Slavey language）（Hare）、阿拉斯加嘅伊也厄話（Eyak）。

### 漢藏語同壯侗語

1930年代以後搞壯侗語言調查，得出結果有《龍州土語》（1940年）、《莫話記略》（1947年）、《武鳴土語》（1956年）、《水話研究》（1977年）等著作。

1977年嘅《壯泰語比較手冊》（A handbook of comparative Tai）係部構築壯泰祖語形態嘅著作。

1937年《中文年鑑》（The Chinese Year Book）中嘅文章《中國嘅語言同方言》（Languages and dialects of China）所示嘅漢藏語系嘅分類對後世影響好大。

喺中文歷史研究方面，喺1930年代時，佢同趙元任、羅常培一齊，將高本漢《Études sur la phonologie chinoise》（中文音韻研究）翻譯成中文，另外佢又發表《切韻â的來源》（1931年），之後佢就陸續發表有關上古音嘅研究。《Some Old Chinese Loan Words in the Tai Languages》（壯泰語中嘅上古漢語借詞；1945年）唔到10頁，卻係劃時代嘅論文，佢利用咗壯泰諸語表示十二支嘅詞，來推定上古音，呢啲詞係佢哋從中文借來嘅好古老嘅借用語。有關上古音研究嘅代表作係1971年嘅《上古音研究》，佢再構咗高本漢體系爲代表嘅上古音，後者有諸多問題，譬喻元音體系、音節頭嘅複輔音等，直到1990年代出現新研究之前，啲人都係利用李方桂嘅體系。

臺灣嘅清華大學出版社出版咗全13卷嘅《李方桂全集》。

榮譽博士
----

* 香港中文大學榮譽法學博士（1976年）

攷
-

1. ↑  〈奇才精通百種語言，初出茅廬卻因官職炮轟領導是三等人才〉. 《科學網》. 2017年8月21號. 喺2018年12月27號搵到.
2. ↑  據李方桂1988年嘅序文。確認到1928年嘅講法係失誤。
3. ↑  "Awards & Honors (Asian Languages & Literature)". 《華盛頓大學亞洲語言文學系》. 喺2017年9月20號搵到.
4. ↑  李方桂先生傳略 徐櫻撰 周法高譯
5. ↑  第17屆大會 (1976) | 頒授學位典禮 | 香港中文大學，香港中文大學 （繁體中文）

參攷文獻
----

* 李方桂 (1988年). 〈Linguistics East and West: American Indian, Sino-Tibetan, and Thai（東西語言學：美國印第安、漢藏、泰）〉. 《加州大學班歌羅夫特圖書館（Bancroft Library）》. 喺2017年9月19號搵到.
* LaPolla, R. J.（拉波拉.R.J.）. "Li Fang-Kuei (1902-1989)". 《語言及語言學百科全書（第二版）》. 倫敦: Elsevier. p. 153～154.

|  |  |
| --- | --- |
| 權威控制 | 
* WorldCat
* VIAF: 238942041
* LCCN: n81108590
* ISNI: 0000 0003 8574 5097
* GND: 172225213
* SELIBR: 71193
* SUDOC: 167403419
* BIBSYS: 99051098
* CALIS: n2004109571
* NLA: 36607019
* NDL: 00751141
* CiNii: DA03139732

 |
| How to read a taxoboxHow to read a taxobox**閉莢木** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
| （未分級） | 被子植物門 Angiosperms |
|
|
|
|
|
|
|
|
|
| （未分級） | 雙子葉植物綱 Eudicots |
|
|
|
|
| （未分級） | 薔薇類植物 Rosids |
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
|
|
|
|
|
| 屬 | 閉莢木屬 *Peltophorum* |
|
|
|
|
|
|
|
| 種 | **閉莢木 *P. pterocarpum*** |
|

 |
|
| 二元學名 |
| ***Peltophorum pterocarpum***(DC.) Baker ex K. Hayna |
|
|
|
|
|
|
|
|
|
|
|
|
|
|
| 別名 |
| * *Caesalpinia inermis* Roxb.
* *Caesalpinia ferruginea* Decne.
* *Peltophorum inerme* Náves ex Fern. -Vill
* *Peltophorum roxburghii* (G. Don) O. Deg.
* *Peltophorum ferrugineum* (Decne.) Benth.
* *Inga pterocarpa* DC.
* *Brasilettia ferruginea* (Decne.) Kunze
* *Poinciana roxburghii* G. Don
 |

**閉莢木**（粵拼：bai3 gaap3 muk6；學名：*Peltophorum pterocarpum*），又嗌**閉甲木**（bai3 gaap3 muk6）、**盾柱木**（teon5 cyu5 muk6）、**雙翼豆**（soeng1 jik6 dau6\*2）、係豆科閉莢木屬嘅落葉喬木，原產東南亞同大洋洲北邊海邊附近，而家喺中國廣東、廣西、香港、海南、臺灣臺北及嘉南一帶、越南、泰國、馬來西亞、印尼、菲律賓、澳洲北邊嘅沿海地區都可以搵到。

樣
-

植株有25m高，樹冠似把遮，細枝有軟毛。葉係二回羽狀複葉，長25～42cm，革質，長圓角蛋形，葉柄粗兼有鏽色軟毛，長25～35cm。花係圓錐花序，生喺梗頂或葉杈，有鏽色短柔毛，苞片長5～8cm，花梗長5mm，花蕾圓形，直徑5～8mm，萼片5嚿，花冠黃色，花瓣5嚿；每年9～11月開花。果屬莢果，橢圓形，長7～11cm，闊1.5～2.0cm，紫紅色，中間有豎紋，有翼。入面有2～3粒籽，扁平嘅條形，長大概1cm，啡色；每年11月底結果。

用途
--

植株可以做行道樹同咖啡園遮陰樹，樹皮可以提取染料做印染業用途。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果 |
| 果  |

|  |
| --- |
| 花、葉、果、花蕾 |
| 花、葉、果、花蕾  |

 |

有關嘅書
----

* 中国外来植物 第575页　　上海科学技术出版社 ISBN 978-7-5478-0780-4/Q·4

連出去
---

|  |  |
| --- | --- |
|  | 維基同享有多媒體嘅嘢：**閉莢木** |

* 雙翼豆 中央國家商業工業王國
* 山寨版的假鳳凰──盾柱木 黃寶芝作品
* 中台植物：盾柱木 中台世界
* CFH 物种信息卡 中國自然標本館
**當麥連**（粵拼：dong1mak6 lin4；英文：**Donald McLean**；1945年10月2號—）係美國籍嘅創作歌手，紐約州新羅謝爾人，佢嘅代表作有成8分鐘嘅《American Pie》美國派同令人好熟嘅Vincent。

個人生活
----

當麥連早期因為俾巴迪·荷里同約翰甘迺迪總統被暗殺而受到好大嘅影響。喺佢私人生活受到老竇喺1961年過身後所帶嚟嘅痛。佢由細鐘意音樂，受過歌劇課程嘅發聲訓練，中學時期就積極諗住去音樂界發展，1963年喺艾奧娜預科學校（英文：Iona Preparatory School）畢業，但喺入賓夕法尼亞州嘅維拉諾華大學4個月後休學。之後佢喺紐約嘅艾奧娜學院讀夜校重喺1968年攞到工商管理學士學位，畢業後爲咗去紐約做歌手而唔攞哥倫比亞大學頒發嘅研究所獎學金。佢喺學校活動入面已經係位好受人鍾意嘅民謠歌手，受到紐約藝術廳（英文：New York State Council on the Arts）嘅獎金幫手影響，佢開始喺哈德遜河左梗嘅城鎮搞咗好多場公開活動。後嚟去咗彼得斯加（英文：Pete Seeger）學到表演藝術後，1969年跟埋斯加揸住佢嘅船順哈德遜河上去宣傳環保問題。內容係清水活動令條河嘅水質有好大嘅功勞。

歌
-

當麥連出嘅以下作品都俾好多人知：

* 《American Pie》——成日用嚟解釋同形容巴迪·荷里（英文：Buddy Holly）、Ritchie Valens同The Big Bopper喺1959年2月3號飛機失事死咗單嘢。
* 《And I Love You So》——艾維斯·皮禮士利唱嘅版。
* 《Vincent》——送畀19世紀荷蘭畫家梵高嘅歌。
* 《Castles in the Air》——呢首歌曲由麥連錄過2次，喺1981年嘅重新錄嘅版上咗暢銷排行榜頭40位。
* 《Winterwood》
* 《Wonderful Baby》——送畀佛烈·雅士提由佢自己錄音嘅歌
* 《Superman's Ghost》——送畀佐治里夫斯呢位喺1950年代扮演電視版超人嘅男藝人嘅歌。

American Pie專輯收錄嘅《Babylon》係由麥連同（The Weavers）嘅Lee Hays一齊整。樂隊Boney M就喺1978年將呢首歌曲重新錄做歌名Rivers of Babylon嘅版喺英國攞到暢銷榜榜首嘅成績，不過呢2首歌嘅編曲同表現方式好唔同，所以聽到時唔會即刻諗到同一首歌。

喺1980年，佢作咗首由萊奧比臣（英文：Roy Orbison）唱嘅攞到全球第1嘅暢銷經典歌——《Crying》，係先喺海外出攞到成功後再返到美國出，係1981年頭10位嘅暢銷作品。奧比臣話過當麥連係「20世紀之聲」 ，之後再錄呢首歌時撈咗當麥連嘅版。

### 呢排嘅作品

當麥連嘅《American Pie》喺1991年重新做咗話題而重返英國金榜頭20位，重喺2000年又因為麥當娜重新編曲演唱而再次做咗全球大熱門歌曲。 

2006年，佢繼續喺歐洲做巡迴演唱。喺發佈咗《Addicted to Black》後重搭配佢嘅自傳——Killing Us Softly: The Don McLean Story而一齊出。在場歌手蘿莉利比曼（英文：Lori Lieberman）睇咗當麥連唱自己整嘅「Empty Chairs」歌曲之後而寫咗首叫《Killing me softly with his blue》單曲，隨後靠首詩做靈感後由2位創作人Norman Gimbel同查理斯霍士（英文：Charles Fox）先寫到經典歌——《Killing Me Softly with His Song》。

英語專輯
----

| 年度 | 專輯 |
| --- | --- |
| 1970 | Tapestry |
| 1971 | American Pie |
| 1972 | Don McLean |
| 1973 | Playin' Favorites |
| 1974 | Homeless Brother |
| 1976 | Solo (LIVE) |
| 1977 | Prime Time |
| 1978 | Chain Lightning |
| 1981 | Believers |
| 1982 | Dominion (LIVE) |
| 1987 | Love Tracks |
| 1989 | For the Memories Vols I & II |
| 1989 | And I Love You So（英國釋出） |
| 1990 | Headroom |
| 1991 | Christmas |
| 1995 | The River of Love |
| 1997 | Christmas Dreams |
| 2001 | Sings Marty Robbins |
| 2001 | Starry Starry Night (LIVE) |
| 2003 | You've Got to Share: Songs for Children |
| 2003 | The Western Album |
| 2004 | Christmas Time! |
| 2005 | Rearview Mirror: An American Musical Journey |

### 合輯

| 年度 | 專輯 |
| --- | --- |
| 1977 | 《The Very Best of Don McLean》 |
| 1993 | 《Favorites and Rarities》 |
| 2003 | 《Legendary Songs of Don McLean》 |

### 珍貴專輯

| 年 | 題 | 註 |
| --- | --- | --- |
| 1982 | "The Flight of Dragons" | 呢首歌喺1980年代初俾電影*The Flight of Dragons*錄成主題曲 |

參考
--

1. ↑  "About Don McLean". Don McLean Online - The Official Website. 原著喺2006-02-16歸檔.

出面網頁
----

* 當麥連嘅官方網站
* Allmusic
* YouTube上面嘅對於美國派同當麥連有關嘅解釋

|  |  |
| --- | --- |
| 權威控制 | 
* WorldCat
* VIAF: 54333192
* LCCN: n92033728
* ISNI: 0000 0001 2018 0764
* GND: 134451813
* BNF: cb13897331m（資料）
* BIBSYS: 43534
* MusicBrainz: fa19ee38-c2a9-4ed1-9b24-a18100cf9db3
* NLA: 49283864
* NKC: xx0083194
* BNE: XX1011072

 |
秀茂坪商場
秀茂坪寶達邨
**秀茂坪**（Sau Mau Ping）位於香港新九龍東邊，行政上屬於觀塘區，裏面大部份人都係住響公共屋邨。其中秀茂坪邨更係家傳戶曉嘅屋邨。秀茂坪原名**蘇茅萍**，因發音相近嘅關係，一度被人稱為**掃墓坪**，二次大戰時亦曾經係死人埋葬嘅地方。戰後由於九龍人口增加，港府喺五六十年代喺呢度起徙置區。因為呢度要住人，叫掃墓坪實在唔吉利，咁就改名做秀茂坪。後尾徙置區再經過規劃就慢慢變成秀茂坪邨，成條邨有差唔多四十四幢樓。

舊時嘅秀茂坪全部都係十幾層高嘅公屋大廈，到咗2000年代，條邨因為老化而要重建，人口一度下跌。重建之後，秀茂坪唔單止有原來嘅秀茂坪邨，重新起咗寶達邨、曉麗苑等公共屋邨同埋居屋，附近亦有秀茂坪警署同埋基督教聯合醫院。

交通
--

### 主要交通幹道

* 秀茂坪道
* 秀明道
* 將軍澳道
* 寶琳路

### 公共交通

* 巴士
	+ 九巴：1A、11C、11X、13D、13M、13X、88、93A、93K、95、95M、98A、98C、N216、N293
	+ 過海隧道巴士：601、613
* 小巴
	+ 綠色專線小巴
		- 來往九龍區：34M、50、60、71A、71B、76A、76B
		- 來往新界區（將軍澳）：12、13、17、106、111
	+ 紅色公共小巴
		- 來往觀塘、旺角等地


1. ↑  〈秀茂坪討論區〉. 原著喺2009年6月11號歸檔. 喺2009年6月22號搵到.
**廣州市電車公司**（粵拼：gwong2 zau1 si5 din6 ce1 gung1 si1）係中國廣東省廣州市嘅一間巴士公司，喺1962年4月1號成立，總部喺荔灣區中山八路64號。而家係廣州市第一巴士屬下嘅一間公司。

史
-

喺2002~2007年出現嘅電車公司巴士品種
喺1999~2013年出現嘅電車品種
內文：廣州電車
喺第一次世界大戰前後，全球好多大都市都有電車出現。喺遠東地區，香港早就喺1902年搞咗電車公司，1904年通車；而上海喺1908年3月都搞咗電車出嚟。嗰時廣州一直都冇電車，好多人都有咗「電車夢」。

喺1915年2月10號因廣東巡撫使公署落咗批文喺大沙頭工程局搞電車，原計劃喺沙面對開嘅沙基去到大沙頭嘅路線，但呢個計劃一直未實現。中共建國前，嗰時嘅市政府就試下喺盤福路附近鋪軌嚟發展有軌電車，但由於嗰時太多戰亂，材料甚至喺抗日戰爭期間，冚唪唥失嗮蹤，結果一直都冇實現。

直到1960年9月，廣州市無軌電車通車之後，廣州終於有咗屬於自己嘅電車，從而實現廣州嘅「電車夢」，嗰時凈係開通咗1條路線。而佢嘅公司喺1962年4月先至正式成立，路線就多咗3條，變成4條路線，同而家嚟比，重好少。直到1980年代初，由於電車開咗4條，凈係畀越秀、東山、荔灣三大中心老城區啲居民服務。

1986年，電車路線去到7條，跟住電車路線冧都改嗮「10X」嘅三位數樣。但由於1989年因廣州市區啲馬路越嚟越多車，搞到原先越秀公園嘅101同103號嘅電車總站搬到而家嘅機場路同廣園中路交界嗰邊，三元里村附近。而105路電車同104路電車差唔多噉行，加上客流太少嘅關係，結果105號電車開咗無耐就停咗，直到1999年先至恢復返。喺1991年，電車公司先至開始出現巴士版嘅路線。

1999~2001年，廣州市人民政府批准咗新一期嘅廣州發展規劃而搞新一輪嘅電車發展經歷，結果呢3年內，電車路線去到11條。北邊總站同東邊總站都分別改成而家嘅黃石立交同沙河附近。

2003年1月，廣州市電車公司實現咗三線跨江營運嘅歷史性突破，第一次殺入海珠區。

2004年底，廣州嘅109、110、111號電車因為廣園東路同恆福路交界嘅立交橋施工嘅關係先至縮短到恆福路總站，直到2005年秋冚唪唥先至恢復返到而家嘅天平架總站。

從2007年10月開始，由於廣州政府話要解決公交企業嘅惡性競爭同巴士公司數量越嚟越多嘅問題，開始整合巴士資源，結果呢間巴士公司同一汽巴士、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。

註
-

1. ↑  广州市电车公司荣获"老字号"称号 互聯網檔案館嘅歸檔，歸檔日期2015年4月2號，. 網易汽车 （2012-04-05）
2. ↑  民国广州"电车梦" 互聯網檔案館嘅歸檔，歸檔日期2015-07-03. 财经网 （2013-04-27）
3. ↑  广州电车 互聯網檔案館嘅歸檔，歸檔日期2015年4月2號，. 太平洋电脑网
4. ↑  百年电车 广州记忆 互聯網檔案館嘅歸檔，歸檔日期2015年4月2號，. 广州市电车公司
5. ↑  中国广州发布 新浪微博
6. ↑  2003年1月23号嘅羊城晚报头版报纸
7. ↑  〈广州二汽并购公交民企事件观察〉. 中國客車網. 2009-09-18. 原著喺2016-03-06歸檔. 喺2015-06-26搵到.
8. ↑  巴士换装　市民不识(组图) 網易 （2007-11-14）

連出去
---

* 无轨电车通车
* 廣州歷代電車

出面網頁
----

* 广州市电车公司官网

| * 睇
* 傾
* 改
廣州市第一巴士 |
| --- |
| 一汽　　電車公司　　新穗巴士 |

| * 睇
* 傾
* 改
廣州公交事業 |
| --- |
| 行業 | 廣州無軌電車　廣州有軌電車　BRT　廣州公交　廣州雙層巴士 |
| 巴士公司 | 

|  |  |
| --- | --- |
| 市區（2009年整合前） | 廣州市一汽巴士　廣州市二汽巴士　廣州市三汽巴士　廣州市電車公司　廣州市新福利巴士　廣州冠忠巴士　廣州新世界巴士　廣州新穗巴士　廣州珍寶巴士　廣州馬會巴士　保稅區興華國際運輸　廣州恆通巴士　廣州溢通巴士　 |

|  |  |
| --- | --- |
| 番禺區 | 廣州市二汽巴士　番廣客運　番禺區公共汽車　廣州錦信公交　廣州市創大汽車運輸 |

|  |  |
| --- | --- |
| 南沙區 | 南沙交通發展　蒲洲汽車運輸　南沙潤信公交 |

|  |  |
| --- | --- |
| 花都區 | 廣州恆通巴士　花都公共汽車　廣州富都客運 |

|  |  |
| --- | --- |
| 增城區 | 廣州市二汽巴士　廣州市粵運公共汽車　廣州市荔通公共汽車 |

|  |  |
| --- | --- |
| 從化區 | 從化公共汽車　廣州順途公共汽車 |

|  |  |
| --- | --- |
| 市區（2009年整合後） | 廣州市第一巴士　廣州市第二巴士　廣州市第三巴士　廣州馬會巴士 |

 |
| 已經取消咗或停咗或執咗笠或破咗產嘅 | 廣州白馬巴士　廣州客車廠 |
學校正門
 **廣州市電子信息學校**（粵拼：gwong2 zau1 si5 din6 zi2 seon3 sik1 hok6 haau6）
係中國廣東廣州嘅全日制技工院校，1980年開辦，位置喺白雲區下塘西路41號。佢係廣州第一間國家級重點職業高中。

校徽
--

校徽用咗英文單詞「電子」（英文：ELECTRON）嘅第一個字母「E」，背景用咗點形漸變，同「E」字搞成本書個樣噉。成個圖案突出咗電子信息學校嘅主體專業特徵。強調學生加強學好現代信息技術嘅責任感、練好技能、掌握專長、精益求精，為將來實現社會主義現代化嘅貢獻。

校服色
---

|  |
| --- |
| 廣州市電子信息學校嘅校服 |
|  |  |  |

呢間學校嘅主要校服色係　　呢種。

史
-

初期一直冇呢間學校，直到1980年，學校正式接手舊時96中而正式開辦，初期用過**廣州市電子職業高級中學**個名喺越秀區海珠南路三府前20號入面開搞。1988年，學校搬到白雲區下塘西路41號繼續辦。1996年國家級重點職業高中評選入面，一次評選入咗圍。1999、2003年嘅複評都認咗係國家級重點中等職業學校。1999年10月，學校改名做**廣州市電子信息學校**。

註
-

1. ↑  實際上，廣州96中喺1960年開辦，但1980～1988年因為學校轉型而冇咗96中，2004年同廣州市第3中學合併咗。

出面網頁
----

* 学校官网
* 学校嘅视频宣传
中山艦
1926年嘅蔣中正
黃埔軍校
**廣州政變**係中華民國一次政變，事發廣州，時為民國十五年，即一九二六年丙寅年。政變由蔣中正發起，以**中山艦事件**為高潮，反制中國共產黨同中國國民黨左派，時為三月二十號，所以又叫**三二〇事件**、**三月二十日廣州定亂**。蔣中正喺政變後聲望日隆，係北伐前噹。是次政變正值省港大罷工中期，清理左派後，罷工漸趨平靜，到十月結束。

背景
--

中華民國領袖孫文死後，容共嘅汪兆銘，做咗中國國民黨阿頭，堅持聯俄容共政策。一九二五年十一月，中國國民黨部分資深黨，開西山會議，反對容共。蘇聯顧問季山嘉原本同蔣中正合作，後尾蘇聯企圖赤化中國，兩者關係急速惡化。因此，季山嘉竭力拉攏容共嘅汪兆銘，企圖聯手推翻蔣中正嘅中華民國政府。當時廣州政府阿頭係汪兆銘。

政變
--

一九二六年三月十號，海軍局代局長兼中山艦長，歐陽琳出走香港，汪兆銘任李之龍代行。李氏身兼中國共產黨員同中國國民黨員，亦係蔣中正黃埔軍校學生。

一九二六年三月十八號，黃埔軍校管理科交通股長，兼駐省辦事處主任歐陽鐘，以蔣中正名義傳令，要派兩軍艦出海，到黃埔救援遇勢外國輪船。李之龍派中山、寶璧兩艦出海。軍艦到咗黃埔後，同中國國民黨左派嘅鄧演達請示，而鄧氏回答唔知。三月十九號下晝，蘇俄使團想參觀中山艦，李之龍電話請示蔣中正，調中山艦返廣州。因爲蔣中正根本無傳令，就疑心有問題。

蔣中正聽到傳言，以爲汪兆銘對佢不利，用中山艦綁佢去蘇俄，正思索要逃走定政變。三月廿號，蔣中正打算走去汕頭，半路決定政變，折返廣州，下令全城戒嚴，是為廣州政變。蔣係怕中共同蘇俄顧問季山嘉搞兵變。歐陽格、陳肇英奉蔣中正之命，佔領中山艦，並喺李之龍屋企逮捕李之龍，同時包圍蘇俄顧問同共產黨機關，喺第一軍同黃埔軍校裏便，扣留周恩來等中共黨員，嚴密監視鄧演達。中山艦長換歐陽格。

蔣中正話只係針對個別人，聯俄容共政策無變。「西山會議派」發電報畀蔣中正，話「以迅速手段，勘定叛亂，忠勇明敏，功在黨國。」但蔣中正立刻回電自己只係「唯革命是從」，反對「西山會議派」。不過呢次咁搞，第一次國共合作就有陰影，係一年後，四一二政變嘅伏筆。政變之後，汪兆銘憤而出國，而蔣中正在喺國內聲望日強；而中國共產黨則試圖推翻國民政府，都畀蘇聯代表制止，事後中國共產黨指責陳獨秀見蔣中正退讓。

事後
--

廣州政府主席委員汪兆銘，畀學生軍受禁喺二沙頭嘅頤養園，得佢老婆陳璧君可以出入。因為汪兆銘潛暱，當時廣州政府羣龍無首，亂到七彩，政務無人負責。留省委員只得五人，即李福林、朱培德、譚延闓、蔣介石同伍朝樞。李福林向來唔出席。朱培德去西江佈防，而譚延闓去北江。淨低蔣伍二人。而政變後滇軍喺廣州西南有異動，而左右派係難分，各軍都備戰對壘。

三月廿七號，蔣介石坐永豐艦，即係中山艦，去汕頭，行踪神祕。蔣走後廣州就更加亂。廣州得伍朝樞、宋子文同陳公博等人。佢哋日日開緊急會議，至閉翳係無錢。政府後無蘇俄接濟，開支難頂。因此就唔停度橋，好似同銀行，中央銀紙十萬元按銀五萬元，抽租捐，發國庫劵逼各界買。重有搞煙酒公賣局同藥酒公賣局，貼印花稅。而煤油專賣就搞唔掂，皆因各火油公司抵制，無油供應。另外又諗過開賭，畀賭商搞番攤。

真相不明
----

海內外學者，對箇中內幕存疑。

1. 有人認為係，蔣中正平息中國共產黨叛亂，或是汪兆銘同中國共產黨，企圖用中山艦綁架蔣中正去蘇聯。
2. 有人認為係，蔣中正故意畀中山艦調動，又矢口否認，借口打擊中國共產黨。
3. 有人認為係，**西山會議**派有關係密切嘅孫文主義學會成員歐陽格，即歐陽鐘嘅叔父，等人，故意向李之龍假傳蔣中正指令，離間中國國民黨同中國共產黨。

註
-

1. ↑  〈汪兆銘有被禁頤養園說〉. 香港工商日報. 1926-04-01.
2. 1 2  〈廣州政變後之亂象〉. 香港工商日報. 1926-04-01.
3. ↑  〈藥酒又要歸政府專賣〉. 香港工商日報. 1926-04-01.
4. ↑  〈政府壟繼煤油政策失敗〉. 香港工商日報. 1926-04-01.
5. ↑  〈廣州又擬實行開賭耶〉. 香港工商日報. 1926-04-01.
6. ↑  一寸河山一寸血 第三集 卓越傳播公司
唔好同**廣州市西關外國語學校**搞亂。

學校正門（越秀校區）
 **廣州市越秀外國語學校**（粵拼：gwong2 zau1 si5 jyut6 sau3 ngoi6 gwok3 jyu5 hok6 haau6）
，1955～2008年間嗌過**廣州市第27中學**，係中國廣東廣州冇咗嘅全日制嘅中學，前身係1948年開辦嘅私立廣州眾賢中學，2018年8月1號同廣州市第21中學合併而消失，有兩個校區，都喺越秀區入面。

佢係廣州市屬下嘅其中一間市一級中學，

兩個校址
----

* 盤福校區：越秀區盤福路98號。
* 桂花崗校區：越秀區桂花路

校服色
---

|  |
| --- |
| 越秀外語學校嘅校服 |
|  |  |  |

校史
--

* 1948年：簡氏家族入面就有個有知識嘅人，為咗去開發民眾嘅智慧嚟搞到成個鄉村比較發達，所以就喺簡氏祖祠入面辦咗間眾賢中學。喺啱啱開辦嗰年，凈係得初一級有3個班、高一級有2個班，成間學校嘅學生挾埋凈係得262位噉少。而學校嘅課室就係喺凈係得1400平方米嘅簡氏祖祠入面。
* 1953年：由於大北中學呢間私人學校已經改成係公辦學校，結果呢間學校改名叫「廣州市第十二中學」（唔係依家嘅「廣州市西關外國語學校」）。
* 1954年：由於嗰陣時嘅城市規劃，搞到廣州市第十二中學搬咗去南岸嗰邊。
* 1955年：廣州市人民政府就決定咗喺舊陣時十二中嘅學校地方（唔係依家嘅「廣州市西關外國語學校」）繼續辦教學任務，就重新整咗間廣州市第廿七中學。
* 1964年：學校重新起咗有16間課室嘅教學樓（依家係綜合樓）嚟解決咗學校點解成日教學場地唔夠嘅嘢。
* 1966年：由於文化大革命爆發，學校停課。
* 1968年10月：學校重新開課，喺嗰年就接咗一共挾埋2000幾個人嘅初中同埋高中嘅學生仔。就係咁，呢間學校該就從初級中學變咗係完全中學。
* 1985年：廣州市教育局同埋香港春田文化教育機構一齊合作，將成間學校嘅高中部改成係外語職業高級中學，當時係成個廣州市到成個廣東省嘅第一間外語職業高級中學。通過兩間教育機構嘅合作，學校就搞咗新嘅教學辦學理念同埋新嘅外語教學方法，重用咗新嘅外語教材嚟開咗啱用嘅專業課程，重整咗新嘅合作課程活動，呢筍嘢就搞出咗喺成個廣東，甚至英文教學喺啲北佬地方都出嗮名添。
* 1999年：學校就試咗好多種辦法，嚟將間外語職業高中改成係廣州市嘅第一間綜合高中。
* 2008年：學校改咗名叫**廣州市越秀外國語學校**。
* 2010年7月：學校同廣州大學實驗中學合併，重將廣州大學實驗中學改成係北校區嘅高中部，而盤福路嘅校區係南校區，嗰度係初中部。

學術交流
----

### 跨國交流

呢間學校重喺度同美國、澳洲、英國同埋法國呢啲教育機構嚟搞過老師同學生仔嘅相互訪問同埋交流嘅文化活動，重將會定期組織啲老師同埋學生仔去同鬼佬啲學校去交流。

### 赴美留學直通車

呢間學校喺2007年11月，同美國嘅東洛杉機學院正式簽咗友好合作嘅合約。呢間學校可以每年送幾十位高三學生唔使考試，就可以直升到東洛杉機學院去留學。到咗2008年1月，呢間學校有23位高三嘅學生成功去咗美國留學。依家呢間學校重同美國佬入面嘅大學傾緊點樣合作。

### 中美國際交換生

喺2008年1月，呢間學校同埋中國國家留學基金管理委員會簽咗「中美國際教育項目合作協定」。根據條協定噉講，呢間學校將會參加中美國際交換生嘅辦法，每年就要揀啲高一、高二嘅學生仔去到美國嘅公立高中讀佢一年書嚟睇下美國佬係點樣學嘢嘅。

教學特色
----

### 開咗多語言嘅課程

呢間學校同廣東外語外貿大學、廣州大學呢啲學校都簽咗合作嘅，嚟畀咗日文、法文、西班牙文呢啲咁嘅課程、佢重定期組織啲學校嘅老師同埋學生仔同埋大學嘅老師同埋學生仔一齊去搞交流。呢間學校從2008年開始就搞咗日文必修同埋選修嘅課程，重按照咗學校嘅發展規劃嚟開咗法文、西班牙文、阿拉伯文嘅課程。

### 整咗細班仔化嘅教學

呢間學校嘅所有外語課程都已經整咗細班仔化教學喇，其中每個細班仔都唔會超過25個人，其中呢啲嘢可以增加學生嘅參加機會同埋課程互動、提高課堂訓練嘅效率。

### 同國際教育嘅接軌

呢間學校重請咗好多鬼佬嘅老師嚟上課嘅，其中每個班喺每個星期入面，有2堂口語課係由鬼佬負責上嘅，重開咗國際班整咗原汁原味嘅國際課程嚟同國際教育一齊接軌嚟畀啲學生仔零距離噉，通過參加對話嘅方法去深入交流，睇下原汁原味嘅外文係點嘅。而家學校重想將日本動漫嘅專業都引入埋。

### 豐富多彩嘅活動

而家學校重全力咁整緊英文學習嘅物化嘅語言環境同埋人文嘅語言環境嚟舉辦咗好多鬼佬文嘅活動。鬼文朗讀比賽、鬼文歌唱大賽、鬼佬語智力競賽、鬼佬文手抄報比賽、聖誕晚會、萬聖節晚會、鬼文古仔會、鬼文校園廣播。

學校攞過嘅獎
------

呢間學校重出咗庾耀東、勞玉晶、林燕芬呢三位羽毛球嘅世界冠軍嘅猛人，重被社會話咗係「校風比較好、做嘢比較犀利嘅學校」。喺2003年重攞咗區一級學校，到咗2004年升咗級係市一級嘅學校。成間學校重攞過廣州市入面，好多次嘅高中畢業班工作綜合評估嘅一等獎。

註
-

1. ↑  〈广州市越秀外国语学校简介〉. 原著喺2013年6月3號歸檔. 喺2014年4月10號搵到.
祐漢公園同街市
**祐漢市政綜合體**（葡萄牙文：**Mercado Municipal do Bairro Iao Hon**），俗稱**祐漢街市**，位於澳門祐漢市場街，響1994年1月28號起好，由當時嘅澳督韋奇立主持揭幕儀式。

成個市政綜合體包含街市、固定小販區、市政公園、體育中心、停車場同社區活動中心。

背景
--

因為祐漢區長年係低收入同失業人士聚居嘅地方，澳門回歸之前有人響公園入面開大戲，但係因為公園附近都係民居，引嚟附近居民投訴嘈音問題，但當局執法不嚴奈佢哋唔何。

到2004年底響街市一樓嘅粵曲中心對外開放，加上公園開始整治工程，情況先緩和返。

設施
--

### 祐漢街市市政綜合大樓

祐漢街市
祐漢街市市政綜合大樓，俗稱**祐漢街市**，有四層樓高旁邊有一座群樓，大樓以紅色做主色。

* **樓層分佈**

|  |  |
| --- | --- |
| **天台** | 籃球場、羽毛球場 |
| **三樓** | 民政總署祐漢活動中心、街總活動中心 |
| **二樓** | 賣肉類、家禽、急凍嘢食、可以去另一座**祐漢街市大樓**群樓、**祐漢小販大樓** |
| **一樓** | 賣菜、豆類食品、可以去另一座**祐漢街市大樓**群樓　 |
| **地下** | 賣乾貨、魚、海鮮 |

### 祐漢公園

祐漢公園遊樂場
響祐漢街市隔離嘅廣場，有五千平方米左右，早期只係有噴水池同石椅，到1999年5月起增加種樹，而且改建舞台。

為咗解決附近唔夠泊車位，民政總署響2005年5月23號將公園關閉，用嚟起三層地下停車場，提供四百個輕型汽車同四百個電單車泊位，宜家已經起好開放畀市民使用。

### 祐漢小販大樓

祐漢大販大樓
2006年，由於居民意見同消防問題，民政總署研究將街市側邊嘅小販區改建做永久性大樓方案，加上後嚟因為祐漢公園搞緊改造工程導致小販區傾斜，所以將原來小販區拆卸，同時起過五層樓高嘅小販大樓，而大樓響2008年開工，響2012年陸續啟用。

* **樓層分佈**

|  |  |
| --- | --- |
| **四樓** | 民政總署公民教育資源中心 |
| **三樓** | 熟食中心、可以去**祐漢街市大樓** |
| **二樓** | 熟食中心 |
| **一樓** | 民政總署食品資訊站 |
| **地下** | 成衣小販區 |

開放時間
----

* 街市部分開放時間：07:30至20:00
* 活動中心開放時間：10:00至22:00 （星期六、日同公眾假期照常開放，農曆新年假期除外）

拎
-

* （繁體中文）民政總署關於街市嘅介紹

| * 睇
* 傾
* 改
澳門澳門街市 |
| --- |
| 澳門半島 | 

|  |  |
| --- | --- |
| 花地瑪堂區 | 
* 台山街市
* 祐漢街市
* 青洲街市1

 |
| 聖安多尼堂區 | 
* 紅街市
* 南京街市1→水上街市1→臨時沙梨頭街市→沙梨頭市政綜合大樓2

 |
| 大堂區 | 
* 雀仔園街市
* 營地街市
* 泗𠵼街市1
* 娛樂街市1

 |
| 風順堂區 | 
* 海鏡街市1→下環街市

 |

 |
| 氹仔 | 

|  |  |
| --- | --- |
| 嘉模堂區 | 
* 氹仔街市

 |

 |
| 路環 | 

|  |  |
| --- | --- |
| 聖方濟各堂區 | 
* 路環街市

 |

 |
| 1 已經拆咗
2 起緊 |
西門東門
 **廣州市華僑外國語學校**（粵拼：gwong2 zau1 si5 waa4 kiu4 ngoi6 gwok3 jyu5 hok6 haau6）
係中國廣東廣州嘅一間中小學配套嘅學校，1955年8月13號開辦，位置喺越秀區華僑新村愛國路同友愛路嘅交界。

學校兩邊區域都唔同辦學，其中西南部分屬初中部，凈低嘅東北部分屬小學部。

校服色
---

|  |
| --- |
| 廣州華僑外語學校嘅校服 |
|  |  |
|  |  |

棉褸
　　相間。領　袖口　；正反面都係上　下　，分界線喺胸口靠下邊啲位。兩袖　，頂部有條　線。

長袖
* 衫：　。領　，袖口　帶三條同樣厚度嘅　線，兩袖頂部有中等厚度嘅　線。正反兩邊都有粗嘅　線。
* 褲：　，兩邊帶　三角形，但三角形上半部分有三條同樣厚度嘅　線。

短袖
* 衫：　，領　，有領有紐扣，兩邊衫袖　，中間帶兩條同樣中等厚度嘅　線；左右對稱。
* 褲：　；兩邊有　花紋，左右兩邊嘅花紋拼埋一齊，似{\displaystyle f(x)=-x^{2}}嘅數學函數符號；花紋上半部分有三條同樣厚度嘅斜　線。

史
-

學校喺1955年由好多位華僑出錢而起好。初期有一間學生宿舍、兩間教學樓、同埋一間教職工宿舍、一間體育館，啲設施喺嗰時廣州地區嚟講係最葳蕤同最先進，期間嗌過**廣州華僑小學**。1990年代初，由於越嚟越多華僑啲細路入嚟廣州讀書，所以從2000年開始搞擴建工程，直到2005年將成間學校擴建咗。期間喺2003年，由於學校發揮外文特長而喺學校基礎上，加掛咗「廣州市華僑外國語學校」嚿牌。2004年，學校開辦初中而成為九年一貫制嘅外文特色學校。而體育館同運動場嘅改造直到2011年先至搞掂嗮。

出面網頁
----

* 廣州市華僑外國語學校嘅官方網站
搵緊黎諾懿老婆、前港姐李潔瑩(Nicole)嘅話，請睇〈**李潔瑩 (港姐)**〉。
**李潔瑩**（英文：Kit Li，1983年10月1號—），香港浸會大學畢業，老公係騎師梁家俊。佢係前香港賽馬會節目︰《賽馬直擊》主持之一，專業評馬人。因佢個樣同藝人李施嬅好似，而且兩個人都姓李，所以曾經被人誤會李施嬅係佢家姐。

經歷
--

李潔瑩喺2004年讀緊書期間，參加咗由商業電台同亞洲電視合辦嘅「馬壇廣播新人王」比賽，喺比賽中入咗五強 。比賽之後就踏入馬圈，做咗兼職賽馬主持。兩年之後轉做空姐，直至2008年因為同家人聚少離多，就放棄咗空姐工作，重返馬圈，正式投入評馬人工作。2016年10月16號，李潔瑩喺主持直播賽馬節目期間突然疑似講粗口，而有關片段更被人上載去互聯網，結果馬會將佢停職。之後，李潔瑩回應傳媒話佢因為唔能夠承受太多網上嘅留言壓力，而且同老公梁家俊已經有咗生仔大計，所以佢選擇辭職。生仔之後，李潔瑩喺2018年7月同蘋果日報簽約，喺馬經版寫專欄，重返馬圈。

參考資料
----

1. ↑  （"馬壇廣播新人王決賽五強產生｜14/09/2004 香港賽馬會 互聯網檔案館嘅歸檔，歸檔日期2009年7月15號，."）
2. ↑  人妻阿Kit否認被馬會停職
3. ↑  〈【才子配美女】鄒凱光、莎拉、阿Kit 強勢加盟《蘋果馬經》〉. 原著喺2018年7月18號歸檔. 喺2018年11月8號搵到.

出面網頁
----

* Kit Li李潔瑩
聖經博物館
**聖經博物館**（荷蘭文：Bijbels Museum）係荷蘭阿姆斯特丹嘅一間博物館。

收藏
--

博物館收藏咗聖經同其他猶太教同基督教嘅宗教物品，包括荷蘭印刷最古老嘅聖經（1477年代爾夫特聖經）同1637年荷蘭文聖經第一版。重有庫姆蘭嘅死海古卷摹本，包含以賽亞書。

博物館亦收藏19世紀發現嘅古埃及考古文物：油燈、泥板、陶器、錢幣碎片，令人認識古埃及人宗教生活嘅印象。

呢度重有古代猶太聖殿嘅模型，包括所羅門聖殿同希律聖殿嘅模型，以及19世紀嘅會幕模型，裏面有希伯來聖經描繪嘅約櫃。展覽其中一部分係「兒童故事閣樓」，利用光同聲音講述聖經故事，場景包括埃及、耶路撒冷同曠野。

建築
--

自1975年以嚟，呢間博物館設喺阿姆斯特丹嘅紳士運河旁邊嘅兩座歷史建築之內。其中包括荷蘭保存最完好嘅17世紀廚房。

歷史
--

2009年，呢間博物館得到荷蘭嘅彩票運營商嘅資金支持，獲得所謂嘅範諾德韋克宗教書籍藏品。

博物館喺1852年成立，喺2002年慶祝成立150週年，卑雅特歷絲出席。部分由於受歡迎嘅臨時展覽同大規模修繕，2001年至2002年間，遊客人數增加咗40％，2006年超過咗47,000人。

畫廊
--

* 基督潔淨聖殿（1650）基督潔淨聖殿（1650）
* 豎立十字架 （1683）豎立十字架 （1683）
* 施洗約翰盡職（1606）施洗約翰盡職（1606）
* 基督復活（1607-1669年）基督復活（1607-1669年）
* 摩西任命七十個長老（1735）摩西任命七十個長老（1735）
* 聖家（1650）聖家（1650）
* 好撒瑪利亞人（1617）好撒瑪利亞人（1617）

參考
--

1. 1 2  Labalme, Corinne (2002-03-31). "What's Doing in Amsterdam". New York Times. 喺2009-02-25搵到.
2. ↑  Staal, Gert (2004). *Asking Questions: 10 Years of Architectural Design at the Gerrit Rietveld Academy*. Rotterdam: 010 Publishers. p. 273. ISBN 978-90-6450-531-7.
3. ↑  "Drie ton voor aankoop Bijbels met zilverwerk". IKON. 2009-02-17. 原著喺2013-02-22歸檔. 喺2009-02-25搵到.
4. ↑  "Beatrix aanwezig bij viering 150-jarig bestaan Bijbels Museum". Nieuws.nl. 2002-11-22. 原著喺2011-07-20歸檔. 喺2009-02-25搵到.
5. ↑  "Recordaantal bezoekers voor Bijbels Museum". Friesch Dagblad. 2003-01-08. 原先內容歸檔喺2011-07-21. 喺2009-02-25搵到.
6. ↑  "2006 recordjaar voor Bijbels Museum" (荷蘭文). Brabants Dagblad. 2007-01-02. 原先內容歸檔喺2011-07-20. 喺2009-02-25搵到.
**祁連山**，高山之一，喺中國甘肅青海之界。祁連為匈奴話，意謂天。故此又叫**天山**，河西之南，亦叫**南山**。如今亦叫**走廊南山**。祁連山，為青藏高源北邊，亦係甘肅之頸位。

祁連山至高一山，為祁連峯，高五千五百四十七米。

祁連山廣義為祁連山脈，包埋祁連山以南共七條山脈。此為青藏高原北界，古此甚高，甚至會積雪。

史
-

祁連山一帶，曾為西戎地。後又為烏孫同月氏地。

匈奴驅走烏孫同月氏，佔地養牧。

漢史記匈奴列傳。

>  
> 其明年春，漢使驃騎將軍去病將萬騎出隴西，過焉支山千餘里，擊匈奴，得胡首虜（騎）萬八千餘級，破得休屠王祭天金人。其夏，驃騎將軍復與合騎侯數萬騎出隴西、北地二千里，擊匈奴。過居延，攻**祁連山**，得胡首虜三萬餘人，裨小王以下七十餘人。 
> 
> 

大唐史記正義，注云。

>  括地誌云：「焉支山一名刪丹山，在甘州刪丹縣東南五十里。西河故事云『匈奴失**祁連**、焉支二山，乃歌曰：「亡我**祁連山**，使我六畜不蕃息；失我焉支山，使我婦女無顏色。」其愍惜乃如此』。」 
> 
> 

漢皇帝劉徹時，攻河西，趕走匈奴。於漢有樂府唱匈奴歌，「亡我祁連山，使我六畜不蕃息；失我焉支山，使我婦女無顏色。」故此，祁連山同焉支山齊名。

皇帝想夾擊匈奴，於是先後派張騫，出使月氏同烏孫。通西域之時，祁連山以北中間，立張掖，西邊尾處立酒泉，建玉門關。
V 煞面具
**V 煞面具**就係2005年上映《V煞》，「匿名者」V 戴嘅面具。之後成為世界各地，唔同類型民主運動、反政府示威人士用嘅用具。

面具亦叫做「Guy Fawkes Mask」，係用 Guy Fawkes 嘅樣做設計基礎，《V煞》裏頭主角 V 借用 Guy Fawkes 嘅事，表達反對極權政府嘅意識：

> 
> People should not be afraid of their governments. Governments should be afraid of their people.
> 
> 
> （人民唔應該驚政府，政府應該驚佢嘅人民。） 
> 
> 
> Beneath this mask there is more than flesh. Beneath this mask there is an idea, Mr.Creedy, and ideas are bulletproof.
> 
> 
> （面具之下唔止得肉體，而係理念，Creedy生，理念係刀搶不入。）
> 
> 
> 

Guy Fawkes Mask 有咗好耐，家下呢款兩撇鬚向上，口唇之下一條長鬚，係由插畫家 David Lloyd 為 1982-1989《V煞》漫畫，2005同名嘅戲，設計嘅。

攷
-

* 「V煞」有段故，Topick.hket.com，2014-11-05。
* 【標誌設計#002】V煞面具的意義：他是你與我，他也是我們所有人，何國龍，HK01，2019-09-11。
* 《V煞》 面具下的理念 7大經典台詞重溫 我們的世界比電影更真實，Katie Ho，Esquire Hong Kong，2019-09-30。
* 熱帶語林：V煞面具，太陽報，ON.CC，2020年。
* 示威者穿戴V煞面具的社會現象，Excel@PolyU，2011年9月二十七期，香港理工大學。
* 你要戴,就要知 V煞面具的由來，HKGalden 學術臺，2013-07-17。
* 《V煞》的世界，離我們多遠？，潮池，2014-06-27。
第四代天星碼頭鐘樓
第二代中環天星碼頭鐘樓
**中環天星碼頭**，嚮香港島中環碼頭第7號碼頭，有一個地標，就係中環天星碼頭鐘樓。

中環天星碼頭係由上世紀香港中環新填海工程所得地皮開發出嚟嘅渡輪碼頭。中環天星碼頭嚮2006年起取代拆咗嘅愛丁堡廣場香港天星碼頭，個鐘樓都係轉咗用新嘢。

而家，嚮中環碼頭民耀街個中環天星碼頭鐘樓，外形係仿照第二代中環天星碼頭而設計嘅，不過碼頭鐘樓建築物裡面嘅功能更多，包括作為維多利亞港碼頭觀景台、行人天橋、公共空間、商場、西餐廳、多用途集會同表演廣場咁。雖然鐘樓行人平台唔俾外來小販擺賣，但係業主香港天星小輪又組織或批准非弁利團體或有機農場，嚮呢個中環天星碼頭範圍裏面做生意。

第四代天星碼頭圖集
---------

* 中環天星碼頭鐘樓中環天星碼頭鐘樓
* 碼頭內有落地玻璃碼頭內有落地玻璃
* 碼頭內嘅鋪頭碼頭內嘅鋪頭

* 入口閘門入口閘門
* 階級階級
* 碼頭跳版碼頭跳版

* 一艘天星小輪泊緊岸一艘天星小輪泊緊岸
* 碼頭搬咗新嘅交通安排指示牌碼頭搬咗新嘅交通安排指示牌
* 收費閘收費閘

* 代幣售賣機代幣售賣機
* 頂層餐廳入口頂層餐廳入口
* 去碼頭鐘樓商場嘅行人天橋去碼頭鐘樓商場嘅行人天橋

附近
--

* 香港站
* 民耀街
* 民寶街
* 民光街
* 金融街 (香港)
* 中環站

睇埋
--

|  |  |
| --- | --- |
|  | 維基同享有多媒體嘅嘢：**Star Ferry Pier, Central** |

* 中環碼頭
* 愛丁堡廣場碼頭
* 中環及灣仔填海計劃
一枝鉛筆
**鉛筆**，係筆嘅一種，係可以用嚟喺紙上面寫嘢、畫嘢。未用過嘅鉛筆一般長 16 cm。

鉛筆嘅「鉛」係石墨混合物，叫做「芯」，直徑 2 mm，石墨嘅外面包層木。有啲鉛筆嘅另一頭可以黐嚿膠擦喺度。鉛筆特別嘅地方就係寫出嚟嘅嘢可以容易咁用膠擦擦乾淨。用倔咗一係用鉛筆刨刨尖；唔係就用刀批尖佢，鉛筆就會越刨越短，得返 2 – 3 cm 嗰陣就揸唔倒，叫「鉛筆頭」，有人會掉咗佢，慳家嘅會繼續用。

炭筆
--

**鉛筆**即係**炭筆**，鉛筆嘅石墨硬度適中（HB），用嚟寫字用多。炭筆有唔同嘅硬度，用嚟畫畫多。一般嚟講，鉛筆平啲，炭筆貴啲。

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |
| 9H | 8H | 7H | 6H | 5H | 4H | 3H | 2H | H | F | HB | B | 2B | 3B | 4B | 5B | 6B | 7B | 8B | 9B |
| 最硬 | → | 中 | → | 最軟 |

整法
--

鉛筆製作，舊時嘅整法（1-4），而家整法（A-C）。
現代鉛筆嘅芯由石墨粉、黏土粉加水撈均，整成一條長賴賴、好似意粉嘅嘢，跟著放條嘢入個窯度燒，燒好嗰條嘢浸入熱油或者蠟裏面，等啲蠟滲咗入去啲窿仔度，可以寫得順啲，呢啲叫「筆芯」。跟著用杜松（juniper）或者雪松（cedar）木板𠝹幾條嘅坑（圖：A 步），放啲筆芯落去（圖：B 步），再將一塊一樣有坑嘅板黐上去（圖：C 步），切開就變成一支支嘅鉛筆，就整完。

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |


  


|  |  |
| --- | --- |
| Stub icon | 呢篇架生有關嘅文係楔位文。歡迎幫維基百科擴寫佢。睇 • 論 • 改 • 歷 |
鉛芯筆
**鉛芯筆**，又寫做**鉛芯筆**，係一種筆，係鉛筆嘅代替品，主要用來畫嘢同寫嘢。鉛心筆用嘅芯，叫**鉛芯**（或寫做**鉛芯**，又叫**鉛筆芯**或**鉛筆芯**），只有筆頭咁幼，係可以換嘅。芯係用石墨造，同鉛筆一樣，但亦有啲係有色，用唔同料造，代替木顏色。

鉛芯筆，筆同芯係分開嘅，個好處唔使刨鉛筆，都可以寫到筆頭咁幼，唔會掘，而筆亦都可以用完又用，只要換鉛芯就得。

史
-

最早鉛心筆1822年喺英國發明，中間經過無數改良。之不過現代流行嘅鉛心筆，係日本早川金屬工業創辦人早川徳次1915年開始發明，改過無數次後，支筆以Ever-Ready Sharp Pencil，即係鉛心永遠都咁尖嘅鉛筆為名。因為日本呢間因為賣鉛心筆，間公司賺到錢，所以索性公司名改做Sharp（香港名聲普，普通常讀寶），即係尖咁解。因為咁，日本同韓國就叫鉛心筆做Sharp Pencil（日文シャープペンシル）。同時間，美國人Charles R. Keeran亦都差唔多時做出現代鉛心筆雛形，兩人嘅發明，就係現代鉛心筆嘅開端。

1980年，日本斑馬筆廠以超低價一百日元發售，由此鉛心筆大量普及。

鉛心

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |
**李倫**（1927年10月30號—2019年6月25號）係中國人民解放軍將領同中將。佢係李克農個仔。

生平
--

李倫1927年喺安徽省巢縣出世，1939年參加八路軍，1941年起先後入延安自然科學院（依家嘅北京理工大學）、抗日軍政大學、炮兵學校學習，1945年加入中國共產黨。曾任晉綏軍區司令部參謀、華東野戰軍副營長、第三野戰軍營長，參加過濟南、淮海、渡江等戰役。建國後歷任團副參謀長，中央軍委運輸司令部科長，總參謀部軍事交通部科學研究室主任、訓練處副處長，總後勤部運輸部處長，總後勤部軍事交通部副部長、部長。1986年後任解放軍後勤學院院長，中國人民解放軍總後勤部副部長、總後黨委委員。係中共十三、十四大代表，第七屆全國人大代表，第八屆全國人大常委（解放軍）、財經委員會委員。

1988年，授予中國人民解放軍中將，曾經擔任總後勤部副部長。

2019年6月25號凌晨喺北京逝世，享年92歲。

參考
--

1. ↑  〈北京理工大学杰出校友：李伦〉. 新浪教育. 2010年9月24號. 喺2019年7月1號搵到.
2. ↑  徐平. 〈重新实行军衔制〉. 《中國軍網》. 原著喺2013年5月11號歸檔. 喺2019年7月1號搵到.
3. ↑  岳懷讓; 湯琪; 蔣子文 (2019年6月25號). 〈李克农上将之子、解放军原总后勤部副部长李伦中将逝世〉. 澎湃新聞. 喺2019年7月1號搵到.
**要求習近平總書記辭職公開信事件**，係發生喺2016年中華人民共和國全國兩會期間嘅政治事件。

事件始末
----

2016年3月4號深夜，有官方背景嘅新疆無界傳媒旗下嘅新聞媒體無界新聞喺佢網站《一帶一路》欄目，突然刊登一篇個名叫《關於要求習近平同志辭去黨和國家領導職務的公開信》嘅文章。公開信署名為「忠誠嘅共產黨員」，要求習近平辭咗包括總書記在內嘅黨同國家領導職務。

文章列舉多個要求習近平辭職嘅原因，指責習近平執政失敗，「唔具備帶領黨同國家走向未來嘅能力，唔適合再擔任總書記一職」，來源注明係「參與網」。發布之後無耐，無界新聞網站被關閉，唔能夠進入，之後恢復運作，公開信已被刪除。根據報道，無界方面向當局解釋畀黑客入侵，之後又解釋係傳媒軟件「自動抓取」功能所導致。正值全國政協會議開幕同全國人大會議召開嘅敏感時間，呢件事立即引起咗海外媒體嘅關注。

喺事件之後，無界新聞網站從3月15號開始，唔再撰寫新聞，只係轉發官媒報道。其後，多間外媒報道，無界新聞被結束營運，被遣散嘅員工被警告，唔可以向外界透露消息。消息話，喺事件後股東之一嘅阿里巴巴集團提出將無界傳媒清盤，得到另一個股東支持。

根據海外傳媒講，當局已組成項目組徹查事件，又懷疑事件係一個「巨大陰謀」，多個無界新聞員工因事件被拘捕，警方至少扣押咗20人，6個係網站無界新聞員工，包括無界傳媒董事長李萬輝，執行總裁歐陽洪亮、執行主編黃志傑、副主編程聖中，同兩個負責電腦安全技術嘅員工，另外10個人係信息技術服務供應商無界新輝嘅工作人員。《端傳媒》傳媒評論部前主編賈葭喺3月15號晚喺北京機場被公安帶走，據稱被認為同事件有關，被扣押10日之後喺25號獲釋。中國異見人士溫雲超話，佢喺中國嘅父母同兄弟都因此被捕。旅居喺德國嘅時事評論員長平話佢一家係因自己對呢件事嘅評論而被帶走。

3月30號，中國外交部回應公開信事件話：「任何企圖破壞中國國家穩定嘅行為，都唔可能得逞」。

5月7號，《明報》報道無界新聞網嘅執行主編黃志傑等幾個人已喺早前獲釋。

截至6月24號，重有多人未獲釋，歐陽洪亮嘅老婆劉某通過網絡發表公開信，話佢老公同程聖中等人已經被扣超過100日，重未能獲釋，又話財訊集團已經同歐陽洪亮單方面解約。

相關事件
----

2016年3月底，《明鏡新聞》嘅網站又刊登一篇以171個「忠誠嘅中國共產黨員」名義發布嘅公開信，名叫《就立即罷免習近平同志黨內外一切職務告全黨、全軍、全國人民書》。呢封信嘅執筆人自稱是、係「來自黨政軍群等各個機關部門」，要求黨罷免總書記習近平。信入面更加話：「十九大必須實現八千幾萬黨員一人一票選舉總書記、黨中央、黨代表，唔經八千萬黨員直接選舉嘅總書記、黨中央將唔再具有任何嘅合法性」。不過《明鏡新聞》表示由於唔能夠確定呢封公開信嘅真實性，所以刊登之後無耐就將呢封公開信刪除。

睇埋
--

* 對習近平嘅爭議

攷
-

1. ↑  〈刊"倒習公開信"遭清算 無界新聞被關停〉. 自由亞洲電台. 2016-02-23.
2. ↑  〈中共黨媒發文要求習近平下台 隨即被斷網刪文〉. 《自由時報》. 2016-03-05.
3. ↑  〈匿名信事件和中共黨內的權力焦慮〉. 紐約時報. 2016-03-30.
4. ↑  〈中國追查要求習近平辭職公開信的來源〉. 華爾街日報. 2016-03-28.
5. ↑  〈阿裡巴巴劃清界線 稱掛名注資〉. 香港蘋果日報. 2016-03-24. 原著喺2017-07-18歸檔. 喺2016-07-22搵到.
6. ↑  〈刊「倒習信」 無界新聞「失聯」傳停辦〉. 世界之聲. 2016-03-24.
7. ↑  〈中國 "因促習近平辭職信扣押20人"〉. BBC中文網. 2016-03-25.
8. ↑  〈資深媒體人賈葭獲釋但不能回家〉. RFA. 2016-03-26.
9. ↑  〈中國外交部就"無界新聞事件"首次做出回應〉. 法廣. 2016-03-28.
10. ↑  〈無界主編獲釋 北京辦公室易主〉. 明報. 2016-05-07.
11. ↑  〈被關押101天 家人發現無界傳媒被抓者已被"強制解約"〉. 法廣. 2016-06-25.
12. ↑  〈網上再現倒習公開信，來源和真偽〉. 美國之音. 2016-03-31.
**應元路**（粵拼：jing3 jyun4 lou6）係中國廣東省廣州市入面嘅一條一般馬路，成條馬路係東西走向。西邊從解放北路開始，一直向東去到小北路嗰頭。

概要
--

全長1381米，闊15米，雙向2車道。

歷史
--

其實呢條馬路喺1952年起嘅，由於舊時馬路有間「應元宮」同「應元書院」響度先至改咗噉嘅名。喺1995年之前，呢條馬路凈係去到吉祥路嗰頭，到咗1995年，廣州市政府就將呢條馬路延長咗，去到小北路嗰邊。

### 所謂「應元宮」

喺清朝初期，平南王尚可喜就帶咗軍隊落咗嚟廣東度，嗰仔尚之信就喺越秀山度起咗間應元宫。後嚟平南王就入咗三藩之亂度，結果俾清政府撳低咗之後，應元宫就用咗嚟搞佛寺同道觀，但佢喺第二次鴉片戰爭嗰陣冧咗。

### 所謂「應元書院」

內文：廣州三元宮同執信中學
喺清朝嘅同治年代嘅三元宮度起咗嘅書院，凈係畀舉人先入得學。到咗民國時，喺廢棄咗嘅應元書院度起咗間執信中學。後嚟執信中學搬走咗之後，呢度就改咗辦清泉街小學，而學校嘅名係出喺越王井嘅清泉度。而清泉街小學喺2002年就停咗辦，依家係廣州市第二中學嘅初中部。

### 打破「堂山碑」格局

喺1952年之前，呢條路嘅兩邊係中山紀念堂同越秀山係連埋一齊嘅，而遊客可以喺紀念堂後面嘅百步梯度上到山頂嘅中山紀念碑度。但係喺應元路起好咗之後，「堂山碑」嘅格局已經冇咗，依家呢兩度係話成兩個唔同嘅旅遊區喇。

經過嘅道路
-----

應元路嘅中間嗰橛（中山紀念堂後面嗰度）
呢度啲路嘅順序係從西去到東嚟排嘅，其中**加粗**咗嘅字係主幹道：

* **解放北路**
* 連新路
* 吉祥路
* **小北路**

特色
--

喺應元路嘅西邊冇幾遠就有間三元宮，嗰度有好多同宗教、殯葬用品有關嘅鋪頭響度。而東邊就有好多唔同嘅食肆檔口喺度。

由於呢條馬路係去到越秀山體育場，一到咗足球比賽嗰日（尤其係廣州富力隊嘅比賽），呢條馬路就逼到爆咁滯，甚至出現封路都有。
**WAZA**（萬雜）係個藝術小組，2002年喺中國, 由胡戈 WAZA（又名胡斐）于武漢成立與骨幹成員王煥組成嘅實驗新媒體藝術組合。作品包括由圖、影像、聲、新媒體嘅大型雕塑裝置到喺唔同地方整嘅影音項目，呢個隊伍係中國新生代藝術家。

WAZA 曾經參加過嘅國際項目同展覽包括98利物浦國際電子藝術節演奏會；Sonar 2004 第十一屆巴塞隆納國際聲音藝術與多媒體藝術祭市區展演；喺巴塞隆納現代藝術中心搞嘅CCCB聲音藝術暨音樂時尚媒介研討會；第37屆荷蘭鹿特丹國際電影節實驗短片展映單元於荷蘭 WORM 影院展出。WAZA亦參予教育活動，包括由尤倫斯當代藝術中心主辦嘅"創意影像實驗計劃"及德國和中國友好合作文化交流活動"德中同行－城市的公共空間"等等。

WAZA的作品多元化，项目"三十个流浪艺人"现正不断在各大城市巡回展示，分别在武汉、上海民生美术馆、北京FAT ART 2010 (三里屯)以及在美國紐約阿拉裡奧畫廊展出。

2009
----

從何說起
錄像作品《從何說起》係都柏林國際先鋒錄像節首度公開展出。《從何說起》WAZA係武漢嘅一個電影製造廠學咗一段時間之後，收藏咗中國1950年到1960年之間成千上萬張16毫米嘅電影廢膠片成為WAZA創作嘅靈感。呢D廢膠片來自蘇聯、日本同中國嘅老電影。從《從何說起》開始, WAZA 再做咗一個由6部影像組成嘅系列作品《失地》，於2009年完成。佢地利用呢D被遺棄嘅廢膠片裡面嘅鏡頭來影射目前中國內地城市嘅尷尬處境。諷刺著呢D早已"落後"嘅城市。一線城市，例如北京，上海，深圳同埋廣州，與二線城市比如武漢之間係經濟、社會發展方面嘅驚人差別。藝術家用幾個月嘅時間，無微不至口甘收集被忽略遺棄嘅"垃圾"來製造《失地》。怪誕嘅背景音樂係萬雜嘅原創數字音樂，將作品裡面嘅疏離感烘托出。變"廢"為"寶"－WAZA面對中國內地城市嘅殘酷現實，做咗深刻嘅思考，珍惜遺忘。

 《三十個中國內地流浪藝人的媒體生命》
作品《三十個中國內地流浪藝人的媒體生命》係個保留咗30個生活係中國社會邊緣嘅民間音樂藝人嘅裝置同多媒體檔案。係2008年3月起，WAZA集中係中國內地民間流浪藝人裡面，進行咗廣泛嘅接觸，並收集咗有關佢地生嘅活狀況、演出實況，創作過程等資料。透過對比收集嘅資料，包括照片、錄音、影像，文字等檔案資料，WAZA簡咗30個民間流浪藝人。呢個項目嘅目不但係保護呢D流浪藝人們嘅聲音藝術，並提醒大家對這呢個將失去的藝術形式關注，同時亦試住去關注當代中國社會有爭議性嘅敏感社會問題。從1979年中國改革開放以來，呢個國家現代化變革就以飛快的速度不斷進行。係一線城市嘅現代化建設不停進行嘅時候，好多生活係社會邊緣嘅中國內地人明顯被當代中國社會同埋經濟高速發展忽略同遺忘。呢個項目帶比流浪藝人一D受關注嘅希望。

《三十個中國內地流浪藝人的媒體生命》用咗可重復利用嘅木材、MP3播放器、音箱、聲音裝置和金屬框架結構製作。作品分別係武漢東湖和上海民生現代美術館開館展上展出。《三十個中國內地流浪藝人的媒體生命》係WAZA概念同構思，Intelligent Alternative贊助支持。並在近年於美國紐約的阿拉裡奧畫廊，由紐約MOMA和PS1支持展出。

部分展覽活動
------

### 1998

98利物浦國際電子藝術演奏會 ／利物浦，英國

### 2004

Sonar 2004 第十一屆巴塞隆納國際聲音藝術與多媒體藝術祭市區展演／巴塞隆納，西班牙

### 2005

CCCB聲音藝術暨音樂時尚媒介研討會，巴塞隆納現代藝術中心／西班牙

### 2006

超驗中國 阿拉裡奧／北京

<中国内地老城区媒体改造计划>现场
### 2007

WAZA KUYA Tokyo-gallery+BTAP

### 2008

第37屆荷蘭鹿特丹國際電影節實驗短片展映單元, 荷蘭鹿丹WORM 影院／荷蘭

WAZA UHCMP未來英雄紀念碑媒體計劃啓動展 Tokyo-gallery+BTAP  

創意影像實驗計劃 UCCA  

沒有要講的故事國際青年藝術家邀請展 當代唐人藝術中心

上海藝術博覽會國際當代藝術展 上海展覽中心

未定，當代藝術展 Yuanfen新媒體藝術空間

WAZA 血脈No Wave 阿拉裡奧／北京

"其他活動"多媒體活動周展 美術文獻藝術中心／中國

"你好，憂愁"年輕藝術家群展 當代唐人藝術中心／曼谷

### 2009

2009年都柏林國際先鋒錄像節(IGVFest] / 都柏林，愛爾蘭

《樣板間》：失地 – WAZA(萬雜)新影像作品展 樣板間/北京

三十個中國內地流浪藝人的媒體生命 武漢東湖露天電影院舊址／中國

常態，美術文獻藝術中心／中國

熱身 上海民生現代美術館的首展／上海

「城市的公共空間」，德中同行/ 中國

### 2010

你在哪，就在哪，Big In China (BIC) & 美術文獻藝術中心/ 中國

FAT ART 2010 主題展，今日美術館 & 摩登天空／北京，中國

個人的面向，阿拉裡奧畫廊／紐約，美國

參考
--

1. ↑  waza

出面網頁
----

* 香港電台 (RTHK) WAZA胡戈專訪（電台訪問）
* ARTSPY WAZA胡戈專訪（視頻）
* MOGO WAZA胡戈專訪（視頻）
* The Brooklyn Rail，作者：Ellen Pearlman，WAZA作品評論
* Art21，作者：Hrag Vartanian， WAZA 作品評論
* 華爾街日報，作者：Ian Johnson，WAZA作品評論
* | pages =VOL. 8, Number 6 |艺术财经，作者：Stacey Duff，WAZA作品評論
* RedBox Review, 作者：Iona Whittaker, WAZA作品評論
* Time Out Beijing，作者：Ellen Pearlman, WAZA作品評論
* | work =CHINA SUPERCITY China Super City 日本雜誌，未來の英雄を紀念する，WAZA專訪
* 國際先鋒電影節 WAZA"從何說起"首映報導
* ARTFORUM WAZA報導
* China Supercity Japan日本雜誌WAZA評論
**水墨畫**（日文：**水墨画**，**suiboku-ga**；韓文：**수묵화**，**sumukhwa**；英文：**ink wash painting**）係指用墨汁畫出嚟嘅畫，墨汁係將墨放喺墨硯嗰度用水研磨形成嘅。水墨畫係狹義上嘅中國畫，亦可以話係傳統東亞畫藝嘅一個代表，喺唐朝嗰時經已存在，打後喺宋朝時期進入全盛，並且傳到去全東亞嘅各個地區－包括日本同朝鮮半島在內。就算到咗廿一世紀，水墨畫仲有人喺度畫，例如香港都有本地畫家專門畫水墨畫。

水墨畫背後展現咗道家同佛家嘅思想：一般嚟講，水墨畫並唔追求完美噉捕捉事物嘅外表－呢點同中世紀以及文藝復興時期嘅歐洲畫藝大相逕庭（睇埋寫實主義），反而係想要捕捉事物嘅「靈魂」；喺一位水墨畫家畫一隻馬嗰陣，佢要做嘅嘢係理解隻馬嘅脾性，並且畫出一幅令人感受到呢樣嘢嘅圖像，而唔係要盡可能準確噉畫出隻馬嘅骨同肌肉；而喺畫一朵花嗰陣，水墨畫家唔使完美噉配合朵花嘅花瓣數量或者顏色，而係要用畫嘅線條等嘅特性畫出朵花嘅「香」。

出名作品
----

* 《猴貓圖》北宋畫家易元吉，11 世紀《猴貓圖》  
北宋畫家易元吉，11 世紀
* 《柳溪漁舟圖》徐雨亭，1863 年《柳溪漁舟圖》  
徐雨亭，1863 年
* 《松林圖屏風》（日文：松林図 屏風，shōrin-zu byōbu）其中一面長谷川等伯，16 世紀《松林圖屏風》（日文：松林図 屏風，shōrin-zu byōbu）其中一面  
長谷川等伯，16 世紀

睇埋
--

* 中國畫
* 山水畫
* 水彩畫

攷
-

1. 1 2  *The Editorial Committee of Chinese Civilization: A Source Book*, City University of Hong Kong (1 April 2007). China: Five Thousand Years of History and Civilization. City University of HK Press. p. 732-3.
2. 1 2  Dorothy Perkins (19 November 2013). *Encyclopedia of China: History and Culture*. Routledge. p. 232.
3. ↑  藝術館展覽展示香港水墨畫的發展過程.
咸卦
**咸卦**，或者就咁叫**咸**，係六十四卦之中嘅第卅一卦。佢上卦係兌卦，代表澤，即係☱ ；下卦係艮卦，代表山，即係☶ 。所以，咸卦就畫成䷞。為咗方便記住卦象，佢有個名叫**澤山咸**。

卦辭
--

亨，利貞，取女吉。

彖曰：咸，感也。柔上而剛下，二氣感應以相與，止而說，男下女，是以亨利貞，取女吉也。天地感而萬物化生，聖人感人心而天下和平；觀其所感，而天地萬物之情可見矣！

象曰：山上有澤，咸；君子以虛受人。

爻辭
--

初六：咸其拇。

六二：咸其腓，凶，居吉。

九三：咸其股，執其隨，往吝。

九四：貞吉悔亡，憧憧往來，朋從爾思。

九五：咸其脢，無悔。

上六：咸其輔，頰，舌。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
1998年2月7號至22號，日本長野縣舉行冬季奧林匹克運動會，盧森堡有派團出賽。今次係盧森堡第六次參加冬奧。盧森堡淨係派出咗一位選手，佢就係花式溜冰運動員派屈克·施密特，佢喺男子單人項目入面攞第29，亦都係最後一名。

背景
--

盧森堡係喺1990第一次參加奧運，1928年第一次參加冬奧，不過其實喺1928年同1936年參加咗冬奧之後，1948年至1984年都無參加，而1998年今次就係盧森堡第六次參賽。佢派去嘅代表團只有一位選手，就係花式溜冰運動員派屈克·施密特，佢亦都被選為持旗手參加開幕典禮。

花式溜冰
----

內文：1998年冬季奧林匹克運動會花式溜冰
施密特參賽嘅時候23歲，今次亦都係佢唯一一次參加奧運。花式溜冰男子組嘅比賽分兩晚進行，短節目喺2月12號舉行，而自由滑就喺2月14號舉行。喺短節目入面施密特攞到71.5分，排第29，亦即係嗰輪嘅最後一名。只有頭24名嘅選手可以繼續參加自由滑項目，亦即係話施密特喺第一晚就被人淘汰咗。

| 運動員 | SP | FS | TFP | Rank |
| --- | --- | --- | --- | --- |
| 派屈克·施密特 | 29 | DNF | DNF | – |

參考資料
----

1. 1 2 3 4  "Luxembourg". Sports Reference. 原著喺7 3月 2018歸檔. 喺26 7月 2018搵到.
2. ↑  "Luxembourg at the 1998 Nagano Winter Games". Sports Reference. 原著喺16 7月 2017歸檔. 喺26 7月 2018搵到.
3. ↑  "Patrick Schmit Bio, Stats, and Results". Sports Reference. 原著喺8 11月 2017歸檔. 喺26 7月 2018搵到.
4. 1 2  "Figure Skating at the 1998 Nagano Winter Games: Men's Singles". Sports Reference. 原著喺9 7月 2017歸檔. 喺26 7月 2018搵到.
5. ↑  "Figure Skating at the 1998 Nagano Winter Games: Men's Singles Short Program". Sports Reference. 原著喺9 7月 2017歸檔. 喺26 7月 2018搵到.
北齊後主（溫國公）**高緯**（556年5月29號—577年11月），字**仁綱**，南北朝時期北齊第五位皇帝（565年－577年在位），北齊武成帝高湛個仔。

一生
--

佢即位嗰陣，腐朽嘅北齊政權已經搖搖欲墜，佢自己重仍然荒淫無道，導致北齊軍隊衰弱，政治腐敗，尤其最大致命傷係誅殺名將斛律光、高長恭、段邵，噉樣令到北齊失去可以抗擊北周侵略嘅有能將領，北周來攻，齊軍大敗，周軍冇幾耐攻爆咗北齊京師鄴（家下河北臨漳），高緯即刻將皇位傳畀自己8歲嘅仔高恆，然後帶住幼主高恆等十幾人騎馬準備投降南面嘅南陳，但係佢哋班友一逃到去青州（家下山東青州）就俾周軍俘虜咗，俾北周封做溫國公，冇幾耐因為被誣陷謀反，俾人賜死。終年21歲。

諷刺嘅係，高緯被俘之後，對北周武帝宇文邕提出嘅要求竟然係將馮小憐還翻畀佢。宇文邕話：「朕對於天下，就好似除鞋一樣咁輕視，一個老太婆有咩咁好同您爭呢？」高緯對馮小憐痴愛到噉，但係呢份情代價亦都太沉重、太荒唐。高緯寵愛馮小憐，李商隱曾經寫詩諷刺佢：

「小憐玉體橫陳夜，已報周師入晉陽」—北齊兩首(第一)第二聯

「晉陽已陷休回顧，更請君王獵一圍」—北齊兩首(第二)第二聯

呢兩首詩說明北齊後主喺北周入侵嗰陣仍然唔理政事，荒唐、淫亂。

后妃
--

* 斛律皇后，左丞相斛律光女。
* 胡皇后，隴東王胡長仁女。
* 穆皇后，婢女輕霄個女，老豆嘅身份已經失傳。
* 馮淑妃
* 左娥英李氏，李祖欽女
* 右娥英裴氏
* 曹昭儀，曹僧奴女
* 曹昭儀嘅家姐
* 董昭儀，董賢義女
* 毛夫人，毛思安妹
* 彭夫人
* 王夫人
* 小王夫人
* 李夫人
* 李夫人，李孝貞女

仔女
--

* 幼主高恆
* 東平王高恪，母小王夫人，跟住封琅邪王（572年封，死？）
* 高善德
* 高買德
* 高質錢
* 公主高氏

參攷
--

1. ↑  根據《北史‧卷10‧周本紀下第10》、《周書‧卷6‧帝紀第6》嘅記載：「（建德六年冬十月）是月，誅溫公高緯。」
2. ↑  晉陽應該係平陽。其二同。

出面網頁
----

* 《北齊書·帝紀第八·後主 幼主》唐·李百藥著
* 《資治通鑑·第一百七十三·陳紀七》
**見母**（粵拼：gin3 mou5；中古漢語拼音：**k**enh）係中古漢語聲母，屬牙音，係全清聲母。呢個聲母可以接四個等嘅韻母，都有開合之分。

擬音
--

因爲大多數嘅漢語、域外方音、對音中，見母大多發/k/，所以學界一致同意將佢擬音爲/k/。

上古來源
----

大部分學者都認爲見母字來自上古音嘅/k/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲見母合口來自[kʷ]。另外好多見母字同來母字諧聲，所以學者認爲可能有類似[kl]、[kr]之類嘅複輔音。

喺粵語嘅演變
------

見母喺粵語基本上維持古音，對應嘅粵拼係g，合口字會變gw，喺聲調上，見母字派入陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 公 | 君 | 今 | 故 | 國 | 皆 | 關 | 歸 | 見 | 敢 |
| kung | kyon | kim | koh | kuok | krai | kruan | kyoi | kenh | kamx |
| gung1 | gwan1 | gam1 | gu3 | gwok3 | gaai1 | gwaan1 | gwai1 | gin3 | gam2 |

調返轉頭，現代粵語嘅g、gw聲母都來源自中古音嘅見、群二母。

喺吳語嘅演變
------

喺吳語，見母字要分洪細，洪音見母維持古音，對應嘅吳拼係k，細音見母顎化成舌面音，對應嘅吳拼係c。

喺普通話嘅演變
-------

普通話同吳語一樣，要分洪細音，洪音見母維持古音，對應嘅普拼係g，細音見母顎化，對應嘅普拼係j。

喺日文嘅演變
------

無論吳音漢音，都讀か行。

喺韓文嘅演變
------

同粵語一樣，讀ㄱ。

喺越南文嘅演變
-------

同粵語一樣，讀c、k、qu。少部分字濁化、顎化，讀gi。聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
井之頭公園，紀念碑有見到細秋譜曲，中田喜直親筆。
**見到細秋**，日本童謠。佐藤八郎作詞，中田喜直作曲。一九五五年日本放送協會搞場秋之祭典，伴久美子首依支歌。支歌好多番唱，一九六五年打後，日本音樂教科書常見。

日文歌題寫法有幾種，按日本歌曲登記，寫**ちいさい秋みつけた**，又有**小さい秋みつけた**、**ちいさい秋見つけた**、**小さい秋見つけた**、**小さい秋みいつけた**等寫法。

詩
-

詩詞講秋，一般來講，秋無分大細。特登叫細，咁同一般人見到秋分開，純屬個人經歷。屬個人經歷之故，細秋所有現象，外人各有理解。

現今都話佐藤八郎幼年感受。佢細個燒傷，並唔能自己出房，返小學都要亞媽孭。亞媽基督徒，會跟亞媽返聖堂。

詞有三段，段段開頭，日本版耍盲雞，邊個呀，邊個呀，邊個呀，見到你喇。接住話細細秋，見到你喇。弱身唔能出外，佢無份玩，睇唔清出面事，只有憑蜘絲馬迹，眼耳鼻皮去感受，曉得佢自己個細細秋。各段就寫依啲現象。

第一段講佢所聽。出面有細蚊玩耍盲雞。日本叫矇眼捉人嗰個做鬼，其他人拍手耍鬼。拍手聲，耍盲雞喺日本為春秋時節遊戲，皆因夏冬細蚊有更好玩嘢做。同時又有笛聲，又有紅頭伯勞叫聲。

第二段講佢睇出色彩。住間房北向，唔曬日光，睇落陰暗。玻璃矇，出面睇唔到入面，入面睇唔到出面。目光空色，奶粉溶開成奶色。向北一解話依間講屋內住房，另一話醫院長期病人房。

第三段講更遠。天色曚。聖堂上風向雞，心口甩皮，如同日暮紅。

佢同父異母妹，佐藤愛子，寫咗本血脈，有佐藤八郎少年事。詩文內容可以推斷。

攷
-

1. ↑  〈ちいさい秋みつけた　歌詞の意味・解釈〉.`{{cite web}}`: CS1 maint: url-status (link)
2. ↑  〈「小さい秋みつけた」解釈〉.`{{cite web}}`: CS1 maint: url-status (link)
3. ↑  〈佐藤愛子さん「血脈」　書いて分かった「わが同胞」〉.`{{cite web}}`: CS1 maint: url-status (link)
搵緊英國歌手Jessie J嘅單曲嘅話，請睇〈**Flashlight (Jessie J嘅歌)**〉。
有柄嘅電筒一支
**電筒**，係手提式、扐得出外面、用來照嘢嘅架生。算係燈嘅一種，裏面有燈膽或者 LED 等嘅電子零件。

一支典型嘅電筒由電池畀電粒燈膽，放一塊透明玻璃或膠響燈膽前面保護佢，聚焦反射鏡聚焦燈膽發出來嘅光，反射成一束光，仲有著燈熄燈嘅掣，通常防水嘅殼，有啲電筒有揸手用嘅柄。

雖然電筒設計相當簡單，但係要等倒電池同燈膽發明咗，電筒響19世紀尾尾先有，因為早期嘅電池電力唔夠，因此英文叫佢做 "flashlight"，意思眨一眨嘅燈咁解。

發光二極管
-----

用 LED 嘅電筒
最近越來越多嘅電筒改用發光二極管（LED），取代傳統燈膽。發光二極管已經發明咗幾十年，響1999年，位於美國加州聖荷西Lumileds（英文：Lumileds）公司發明咗白色高能量嘅鹵素發光二極管。2001年，Arc Flashlight 公司將呢種鹵素二極管用響電筒度。

發光二極管可以用較少電量發出更強嘅光，因此佢比傳統燈膽更慳電。喺啲細火數嘅 LED 電筒，電池比較耐用，有百幾個鐘咁耐。大火數 LED 嘅效率就比較低一啲。

發光二極管其他好處包括唔易撞爛，一般撞爛燈膽嘅情況之下，LED 都唔會撞壞。

以為發光二極管唔發熱係錯嘅。細火數 LED 產生好少熱，大火數 LED 都幾熱嫁，啲大火數嘅 LED 電筒用鋁造外殼，方便散熱。

其他電力來源
------

動能燈
有啲電筒嘅電力來自太陽能，日頭擺個電筒響太陽光之下，裏面嘅電子零件就會將光能變電能，叉嚿電。

有啲電筒嘅電力來自動能，喺搖支電筒嗰陣裏邊嚿磁石滑嚟滑去，側邊嘅線圈產生感應電流（Faraday's Principle of Induction），草埋草埋響電容度，整著粒 LED。

有啲用細細部嘅手動發電機，好似動能燈咁。用手撳下撳下整郁個飛輪，產生動能，裏邊嘅發電機就會將動能變成電能，整著粒 LED。

睇下
--

* 頭燈
* 乾電
* 充電池

用途
--

* 照田雞
* 緊急照明
* 求救
* 戲院帶位
* 保安員
* 沙井工程
* 郊外露營
* 摩斯密碼打暗號

|  |  |
| --- | --- |
|  | 維基同享有多媒體嘅嘢：**Flashlights** |

註
-

1. ↑  「儲」嘅意思
黎民偉拍《莊子試妻》嘅相，1913年影
**黎民偉**（Lai Man-wai；1893年—1953年10月26號）係香港電影之父。早年就讀聖保羅書院，係天主敎徒。

屋企
--

佢祖籍廣東四會下埗黎寨村或新會會城都會。之不過佢響日本出世。　

黎民偉娶元配嚴姍姍，之後又娶林楚楚。黎民偉同林楚楚其中一個女黎萱，係演員，另有個孫女，係電影演員黎姿。

黎民偉有個姪女，係粵語片演員黎灼灼；他佢有個女婿，係中華民國外交部長沈昌煥。

事業
--

黎民偉1911年加入國民黨，跟孫中山搞革命，後尾重做埋戰地記者，拍過北伐。1921到1928年間，佢響上海拍戲。期間，1923年2月11號，黎民偉同黎北海、黎海山、羅永祥、梁少坡、譚伯烈、陸醒伯等人，響香港開民新製造影畫片有限公司，間公司後尾移去上海。1930年，佢又有分搞大電影廠。到咗1938年退休，返香港。之後佢冒著生命危險將日軍侵華史實，用影片方式記錄落來。

黎民偉拍片非常認真，水平好極高。佢拍《莊子試妻》，畀佢元配嚴姍姍演女角，係中國電影史上第一位專業女演員。佢又畀平妻林楚楚演女角。

死
-

黎民偉響1953年10月26號五點九個字死，死時61歲。當時響灣仔洛克道嘅萬國殯儀館治喪，27號下晝四點鐘大殮，28號上晝十點響殯儀館大禮堂安息禮拜，然後出殯。

代表作
---

* 《莊子試妻》
* 《胭脂》
* 《天涯歌女》
* 《戰地情天》
* 《古都春夢》
* 《三個摩登女性》
* 《漁光曲》
* 《母性之光》
* 《勳業千秋--開國史之一頁》

註
-

1. ↑  黎錫 (2008-01-31). 〈對《中國電影圖史》香港部分的一些意見〉. 香港中文大學. 原著喺2009-10-09歸檔. 喺2010-03-30搵到.

出面網站
----

* 新會人 -
* 歷史懸案？家族糾紛？──「香港電影之父」的論爭，明報週刊第1949期，2006年3月18日。
* 
* 黎民偉祖籍不在新會
* 



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**黎志強**（英文：**Joseph Lai Chi Keong**，1947年12月13號—），係香港資深泛民主派人士、香港公民黨員，東區區議會翡翠（1988-1994年係柴灣西）選區議員，由1988年做到2021年。佢亦做過香港市政局議員。

黎志強早年係民主黨創黨成員，之但係去到2008年嘅第4屆香港立法會選舉，因為佢唔滿意未獲民主黨安排參選，決定即時退黨，並且以獨立民主派身份參選，但係輸咗，後尾佢就加入咗公民黨。

2019年，泛民主派乘住市民反修例嘅民意，攞到區議會嘅大多數。黎志強就喺泛民主派嘅支持下，成為東區區議會主席，2021年7月8號，佢同黨友梁兆新、魏志豪一齊劈炮，結束區議員生涯。

參選記錄
----

### 區議會選舉

| 年度 | 區議會 | 選區 | 政治聯繫 | 得票 | 當選 |
| --- | --- | --- | --- | --- | --- |
| 1988年 | 東區 | 柴灣西 |  | 1,933 | **當選** |
| 1991年 | 東區 | 柴灣西 | 港同盟 | 2,072 | **當選** |
| 1994年 | 東區 | 翡翠 | 民主黨 | 1,666 | **當選** |
| 1999年 | 東區 | 翡翠 | 民主黨 | 1,636 | **當選** |
| 2003年 | 東區 | 翡翠 | 民主黨 | 1,932 | **當選** |
| 2007年 | 東區 | 翡翠 | 民主黨 | 1,650 | **當選** |
| 2011年 | 東區 | 翡翠 | 公民黨 | 2,309 | **當選** |
| 2015年 | 東區 | 翡翠 | 公民黨 | 2,314 | **當選** |
| 2019年 | 東區 | 翡翠 | 公民黨 | 3,591 | **當選** |

### 市政局選舉

| 年度 | 選區 | 政治聯繫 | 得票 | 當選 |
| --- | --- | --- | --- | --- |
| 1991年 | 筲箕灣 | 港同盟 | 4,178 |  |
| 1995年 | 鰂魚涌 | 民主黨 | 5,937 | **當選** |

### 立法會選舉

| 年度 | 選區 | 政治聯繫 | 得票 | 當選 | 註 |
| --- | --- | --- | --- | --- | --- |
| 2000年 | 香港島 | 民主黨 | 92,074 |  | 名單頭兩人當選 |
| 2004年 | 香港島 | 民主黨 | 131,788 |  | 名單頭兩人當選 |
| 2008年 | 香港島 |  | 3,955 |  |  |

|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**憤怒鳥**（英文：**Angry Birds**，粵語意思「**發嬲雀**」）係由芬蘭Rovio Mobile開發嘅電子遊戲，2009年12月11號喺蘋果iOS首先推出，頭一年已經賣出過千萬。由於隻遊戲受歡迎，公司亦為第啲智能手機系統（包括Android）出發嬲雀遊戲。

憤怒鳥重有特別版，包括發嬲雀經典版、Angry Birds Rio、Angry Birds Space、發嬲雀之星球大戰同埋發嬲雀之星球大戰Ⅱ。

玩法
--

玩家要控制唔同色水嘅雀，幫佢哋由邪惡嘅綠色豬手上搶番啲蛋。每關啲綠色豬會匿喺用木、冰、石頭等等起嘅建築，而遊戲目的係打低所有豬。玩家要用丫叉射啲雀出去打啲豬，又或者破壞啲建築去令啲豬磧死。有啲關亦會有岩石同埋收埋炸藥嘅木箱幫手打啲豬。

遊戲裏面嘅雀有唔同種類。初頭淨係得最基本嘅紅色雀可以用，之後會出現有特別技能嘅雀，好似藍色雀可以一隻分裂成三隻、黑色雀會爆炸、白色雀會生會爆炸嘅蛋、黃色雀會加速、大紅色雀攻擊力高、綠色雀就會回旋。而啲豬亦有唔同大細，大隻啲嘅會襟打啲；有啲豬會戴頭盔令自己襟打啲，戴王冠嘅就更加襟打。而每死一隻豬就加5000分。

每一關提供嘅雀都有特定種類、數量同埋次序，如果可以用呢啲雀打低晒啲豬就算過關，可以玩下一關。破壞建築物料、打低啲豬都有分，如果有雀係冇用到嘅重會有特別加分。

電影
--

* 憤怒鳥大電影 (2016年)
* 憤怒鳥大電影2 (2019年)

出面網頁
----

* 憤怒鳥官方網頁
案發地點：DAN6
**荃灣石棺藏屍案**，又叫**荃灣水泥藏屍案**，係香港2016年一單兇殺案，發生喺新界荃灣灰窰角街2-6號一座叫DAN6嘅工廠大廈入邊一個單位，死者條屍俾人埋咗入一個石屎方塊。

經過
--

死者係28歲男子**張萬里**，喺2016年3月7號俾佢女朋友報失蹤，警方調查一路未有結果。3月29號，警方收到風，話死者最後去過「DAN6」9樓一個單位，當晚7點幾去嗰度調查，發現單位傳出惡臭，破門後發現臭味來自屋入面一嚿四面用木板封起、3呎乘3呎乘2.5呎嘅石屎方塊。消防員幫手鑿碎石屎，發現死者條屍喺石屎入面，畀膠袋、枕頭袋包住同畀繩綁住。

警方初頭先後喺香港拉過三男兩女，包括死者女朋友，不過深入調查後，鎖定疑兇係著草去咗台灣嘅三男一女。到4月10號晚，女疑兇何菱瑜主動到新北市一間派出所投案，話驚俾其他三個疑兇滅口。第二日台灣警方搵埋佢哋三個，並且用入境簽證過期做理由將佢哋遣返香港。

4月13號，警方安排女疑兇何菱瑜重組案情，第二日喺荃灣法院提堂。案情透露，死者喺3月4號俾人殺死，估計死因係窒息。何喺警誡下承認曾經同3名男疑兇商討殺死死者。而三名男被告就喺警誡下承認曾經喺死者大髀髀罅打針，同埋用哥羅芳掩住死者口鼻。

8月12號，何菱瑜獲撤銷控罪，而曾祥欣、張善恒同劉錫豪就喺2016年4月13號正式被落案起訴串謀謀殺罪。案件喺2018年4月正式開審，其中何菱瑜獲安排做特赦證人。2018年5月，主審法官因病要即刻停工，而要解散陪審團，到2019年10月重新開審。

最後第一被告曾祥欣被判謀殺罪成終身監禁，其餘2名被告就被判誤殺罪成入獄17年。

涉案者
---

* **何菱瑜**（轉做特赦證人）：花名「小草」，原名何靜汶，案發時18歲，女性，曾經喺旺角一間日式女僕咖啡店做侍應，平時打扮性感，鍾意著短裙仔。根據佢喺法庭嘅作供，佢1998年喺中國大陸出世，兩三歲跟屋企人嚟香港定居，2015年改用依家個名。
* **曾祥欣**（第一被告）：案發時26歲，男性，曾經被指係何菱瑜嘅男朋友，不過俾何菱瑜正印男朋友「阿賢」否認。
* **劉錫豪**（第二被告）：案發時21歲，男性，參加過亞洲電視《亞洲星光大道4 跳舞吧！》。
* **張善恒**（第三被告）：案發時23歲，男性。

參考
--

* 荃灣揭自製石屎棺藏屍　死者疑是28歲失蹤男
* 石棺藏屍：死者追逾百萬債送命　女友亦被捕
* 石棺藏屍：小草性感重組案情　警落案明提堂
* 石棺藏屍：小草被控串謀謀殺　死者3月4日亡
* 石棺藏屍案 死者大腿內側遭打針
* 荃灣石棺藏屍案　美少女「小草」獲撤謀殺罪
《**Will (not) see you soon**》係香港歌手莊正轉型為獨立歌手之後第一首推出嘅單曲，呢首歌嘅曲風亦由佢之前《開放世界》嘅熱血唔同，反而換上未知嘅恐懼同圓潤嘅電子氛圍。歌詞記錄自己喺面對恐懼時嘅感受，寄語香港人將創傷化為勇氣。

MV 喺一條陰暗嘅下水道取景，莊正坐喺電視機前用白布幪眼，隨住音樂同歌聲響起，佢一步步向光明處走去，將幪住雙眼嘅白布解開綁喺手上，最後一個鏡頭以佢向光明處躍下做總結，表達出莊正點樣親手將創傷化為勇氣，跳出鎖著自己嘅框框，寄語自己同香港人能夠喺創傷中繼續看見希望。MV入面歌名「Will」字嘅設計亦暗藏「721」字眼，意指由香港反送中運動期間嘅元朗襲擊事件。

至於佢自己仕途方面，佢喺接受明報周刊訪問、宣傳呢首歌嘅時候就話，佢仍然想用歌聲唱出自己感受，可以自我、自由、自信咁行落去，就算難行都要行，全因背後有好多值得佢感恩嘅人支持自己。

參考
--

1. ↑  熊文浩 (2020-03-03). 〈被捕後的最壞打算？莊正與製作人伙伴Yip Yiu Kwan剖析新作〉. 《香港01》 (香港中文). 原先內容歸檔喺2021-10-18. 喺2021-10-18搵到.
2. 1 2  〈【睇片】被控暴動罪與 Sony Music 解約 男歌手莊正推新歌 MV 藏 721 密碼 | 立場報道 | 立場新聞〉. 《立場新聞 Stand News》. 原先內容歸檔喺2021-10-18. 喺2021-10-18搵到.
3. ↑  〈AMAZING GRACE 感恩時刻 ｜ 獨立歌手莊正 ：要記住清醒的一刻〉. *INNER* (美國英文). 2020-03-10. 原先內容歸檔喺2021-10-18. 喺2021-10-18搵到.

出面網頁
----

* YouTube上面嘅嘅影片
荃灣區
荃灣區核心地帶（青衣望過去荃灣）
**荃灣區**係香港地方行政區之一，位於香港新界南部，區議會選舉嘅代碼係K，2007年選舉，分17分區。荃灣區以區核心地帶荃灣命名。

荃灣區連埋葵青區夾埋嘅荃灣新市鎮，唔計新九龍，係新界第一個衞星城市，即家下嘅新市鎮。

2006年為止，荃灣區總面積約莫60.01平方千米，人口28萬8728，佔香港人口百分之4.2。

歷史
--

荃灣區嘅地界，係由荃灣理民府而來，屬理民府，係香港政府管治新界南部而設。後尾有地方行政白皮書，落實地方行政，就設立荃灣區議會。荃灣區議會係荃灣區嘅咨詢機構，係民選、委任同荃灣鄉事委員會主席組成。區議會喺1981年4月1號成立。佢係香港最早成立嘅區議會之一，皆因佢前身係「荃灣康樂市容諮詢委員會」，早到去1976年。過咗一年，喺1977年，就改名做「荃灣諮詢委員會」。再過幾年，喺1981年，就改組成「荃灣區議會」，除咗成個荃灣新市鎮外，重包括油柑頭、汀九、深井、青龍頭、嘉龍、馬灣、大嶼山北部同埋梨木樹等地方。

1981年到1985年期間，荃灣區嘅管轄範圍，包括成個荃灣新市鎮（荃灣、葵涌同埋青衣），東至金山郊野公園西面界線，南至荔景山路九華徑同埋荔景臺，西至青龍頭嘉龍村，北至大帽山郊野公園近荃錦坳同埋城門郊野公園近鉛鑛凹，而馬灣同埋大嶼山東北部亦係荃灣區嘅範圍。

隨住荃灣新市鎮發展，荃灣區人口不斷增加，政府為咗減輕區議會資源分配嘅負擔，就重新劃分地方行政區，喺1985年4月1號成立「葵涌及青衣區議會」（1988年4月1號改叫「葵青區議會」），集中服務葵涌同埋青衣居民。荃灣區重新劃界，東面以城門道、和宜合道、昌榮路、青山公路同埋德士古道為界，南面以汀九海岸線同埋馬灣海峽為界，西面仍然以青龍頭嘉龍村為界，北面仍然以大帽山郊野公園近荃錦坳同埋城門郊野公園近鉛鑛凹為界，馬灣同埋大嶼山東北部（包括陰澳、竹篙灣）仍然歸屬荃灣區。

地理
--

荃灣區喺新界中南部，東面係沙田區，南面係葵青區，西係屯門區，西北係元朗區，而東北係大埔區。荃灣區以荃灣市中心為核心，以海劃分，可以分成三部份，北面係新界大陸，東南面馬灣一島，同埋大嶼山個島嘅東北一角。後兩者雖然係離島，但因為居民來往以荃灣市為中心，所以傳統來講，都歸入荃灣區。

### 山

荃灣區大陸方面，北面一帶係山脈，山脈由九龍伸到去屯門。荃灣區來計，東面向西行，有針山、草山、鉛礦坳、香港最高峯大帽山、荃錦坳，直至大欖涌附近，大欖角東便入海。荃灣區天然北同東北邊界，就係順住呢條山脈嘅山脊。呢個山脈大部份都係郊野公園。南脈南邊重有比較矮啲嘅山，好似象山、芙蓉山、上花山、下花山、蓮花山等。

北便山脈一帶，東北城門山腰，草山同孖指徑之間嘅城門水塘，唔計新九龍，係香港政府響新界第一個起嘅水塘，供當時九龍用水所需，一直用到今日。

### 海

而南邊就對住藍巴勒海峽，隔開荃灣同青衣島。東南嘅地就相對平少少，同葵青區嘅葵涌部份相接。荃灣西約到青龍頭海皮，有唔少海灘，不過因水質關係，已經好少人游水。

### 市鎮

荃灣本來平地就唔多，市中心一帶，原本係淺灘來。為咗開市區，就填咗幾次海。荃灣新市鎮係早期衞星城市，所以設計以自給自足為主，區內有好多住宅區同工業區，等啲人唔使跨區返工。而市區生意對象，都係荃灣，葵涌同青衣島居民為主。不過1980年代，香港工業息微，居民就轉向服務業為主，到唔同區分返工，尤其係市區。

分區
--

荃灣區2003年起，選舉分17分區，順編號計，分別係德華、楊屋道、海濱、祈德尊、福來、愉景、荃灣中心、荃威、麗濤、麗興、荃灣郊區西、荃灣郊區東、綠楊、梨木樹東、梨木樹西、石圍角同埋象石。

人口
--

跟據返2011年嘅人口普查，荃灣區嘅人口有304,637人。區內大部份都係住私人樓，其次係公屋。

注
-

1. ↑  〈有關各區議會分區的基本統計表〉 (PDF). 原著 (PDF)喺2017年7月22號歸檔. 喺2008年5月30號搵到.
2. ↑  〈2011年人口普查 - 荃灣區議會分區統計便覽〉. 原著喺2021年3月23號歸檔. 喺2013年12月15號搵到.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
咖喱魚蛋
**咖喱魚蛋**（粵拼：gaa3 lei1 jyu4 daan2）係香港一種街頭小食，早於1950年代已有路邊熟食攤位販賣。顧名思義，用咖喱加魚蛋，魚蛋要先炸過，所以睇起嚟外層係金黃色。魚蛋原本只係使用平價嘅魚製作，好多時仲會加麵粉減低製作成本，但浸喺加有椰子漿嘅咖哩汁一齊烹煮後，魚蛋有咖哩嘅辛辣味道之餘，仲帶有椰子香氣，就逐漸演變成一種香港經典小食。

起源
--

咖哩魚蛋約於1950年代喺香港街頭由俗稱「走鬼車」嘅流動熟食小販開始售賣。「走鬼車」係所謂嘅冇牌熟食小販或流動熟食小販，一般係冇牌經營，缺乏監管，所以衛生方面比較參差，但「走鬼車」有嘅係大多數香港人嘅共同集體回憶。而「走鬼車」一般出現喺所謂「徙置區」嘅屋村，走平民化路線，價錢實惠又大眾化，用幾蚊港紙就可以買到串。因為香港政府嘅發牌制度繁複，制度又唔完善，問題多多，令到好多為咗揾「兩餐晏仔」嘅大眾冇辦法以正式嘅牌照經營，而冇牌經營熟食又會俾食環署執法、罰錢同充公揾食架生，因為咁樣而家愈嚟愈少見到「走鬼車」，大多數賣魚蛋嘅地方都變成舖位，令到香港獨特嘅在地文化日益減少，現時要見到「走鬼車」都唔容易，多數只可以喺特定嘅日子，例如農曆新年。

魚蛋嘅咖哩汁原本係印度嘅傳統嘢食，而英國喺十九世紀統治印度次大陸後建立英屬印度，印度人就跟隨英國人嚟同樣係英國殖民地嘅香港傳入咖喱汁。而魚蛋流行於潮汕一區，喺中西合璧嘅香港，就將兩者結合成為一種經典小食。生產魚蛋首先要將魚肉打成魚漿，攞嚟製作魚蛋嘅魚肉一般都選用平價魚種，仲會喺製作魚漿嘅過程中加麵粉，可慳魚肉使用量以降低成本。事關魚肉易帶有腥味，所以魚蛋喺成型後會經過油炸處理，就魚蛋睇通常都係金黃色嘅，而且有彈牙口感。事關咖哩含有香料，經咖哩烹調後嘅魚蛋變得色香味齊全。

售賣
--

咖哩魚蛋一般係以串為單位使用竹籤將魚蛋賣出去，好多時候魚蛋一路浸喺咖哩汁加熱，到有顧客幫襯嗰陣先夾出嚟串起，如果顧客買得多就用紙袋裝住，而家就較多用紙杯或者發泡膠杯。喺60年代嘅咖哩魚蛋售價好平，成為學生放學後好受歡迎嘅零食，並一直流傳到而家，係香港必食之一，仲曾經喺旅遊網站成為全球十大街頭美食嘅榜首。雖然咖哩魚蛋曾經係平嘢，但隨住香港經濟發展同物價上升，加埋以前俗稱「走鬼車」流動熟食小販都已經被取代，好多熟食檔都要兼顧交租，所以而家嘅售價唔係特別平。

註
-

1. ↑  陳倩兒 (2016-02-20). 〈旺角騷亂後，30年小販黃老太述說她與香港的魚蛋夢〉. 《端傳媒》. 原先內容歸檔喺2016-04-22.
珠江口嘅虎門大橋；珠江係地球個水圈嘅一部份。
**水圈**（粵拼：seoi2 hyun1；英文：**hydrosphere**）係指喺一粒行星、微型行星、或者衞星嗰度－包括表面上下－嘅水嘅總體。

根據估計，地球個水圈嘅總容量大約係喺 13.68 億立方公里左右。地球嘅水圈包括嗮佢上面所有嘅水－即係佢表面嗰啲河、湖、同海等嘅水體，仲有地下水以及係喺極地呢啲凍嘅地方以冰嘅型態雪住咗嘅水呀噉。地球上面嘅水當中有 97.5% 左右都係鹹水，得嗰 2.5% 嘅係淡水，而喺呢啲淡水當中，有成 68.9% 嘅係以冰或者雪嘅型態存在嘅，呢啲雪住咗嘅水主要分佈喺極地同埋高山嘅冰川嗰度，又有 30.8% 嘅係以地下水嘅型式存在－即係話地球上面嘅淡水淨係得 0.3% 存在喺湖同河呢啲就手嘅地方。

地球表面大約有 75% 嘅面積俾個海𢫏住咗，呢個面積大約係 3 億 6,100 萬平方公里噉大，而呢個海嘅平均鹽度大約係每公斤海水 35 克鹽（3.5%）左右。地球上面有噉大份嘅面積俾水𢫏住，令到地球又有花名叫「藍色行星」或者「水行星」。

水圈同生命
-----

*Nostoc pruniforme*（藍綠藻嘅一種）
睇埋：生命同埋生命起源
水呢種物質對於生命嚟講係不可或缺嘅－多數生物需要飲水先至生存到，而且地球水圈仲幫到地球維持佢個大氣層。早期地球浸大氣層好稀薄，多數係氫同氦（而唔係現代生物唞氣要用嘅氧同二氧化碳等），就好似現時嘅水星個大氣層噉，而且早期地球有一個由岩漿組成嘅「海」－環境可以話係極之惡劣，冇已知嘅生物會頂得順呢種環境。打後地球冷卻，呢個過程釋放咗啲氣體同水蒸氣出嚟，而佢上面嗰啲火山活動亦都再釋放多啲氣體同水蒸氣。地球變凍咗，令到啲水蒸氣可以凝結變成雨，落返去地表，外加大氣入面嗰啲二氧化碳溶入去雨水入面，温室效應弱咗，令到大氣層再凍返少少，而地球變得冇噉熱令到水蒸氣再凝結，如是者形成咗一場超級大雨－呢場雨令到地球有咗個由水組成嘅海。呢啲嘢據估計大約發生喺 40 億年前。

地球上第一條生命係喺海入面誕生嘅。呢啲生物唔使唞氧氣，而遲吓等到藍綠藻（Cyanobacteria）進化咗出嚟，呢種生物識得將二氧化碳轉化做嘢食同氧氣－地球個大氣嘅氧含量就噉開始咗升，令到需要靠唞氧氣嚟生存嘅現代生物能夠進化出嚟。

水循環
---

水循環嘅想示意圖
內文：水循環
水循環（Water cycle）指水係噉由一個狀態變成第個狀態嘅轉化過程。喺地球嘅環境入面，水有得以好多種形態存在，好似係大氣入面嘅濕氣（雪、雨、同雲）、小溪、海、河、湖、地下水、地底嘅帶水層（Aquifers）、冰山、同埋潮濕泥土入面嘅水氣呀噉，而水會以由以鐘頭計至成世紀長嘅週期嚟喺呢啲形態之間循環變換。令到呢啲轉化過程進行嘅主要係太陽（例如太陽射落地球嘅熱力會令到地表嘅一啲水蒸發升上天，形成雲）同埋地心吸力（地心吸力令到水會向下流，由山上嘅小溪流去大河，再去海等等）。

據估計，地球每年循環嘅水有大約 577,000 立方公里噉多。呢啲水係由海嘅表面－502,800 立方公里－或者陸地－74,200 立方公里－蒸發走嘅，而同量嘅水會以降水嘅形式跌返落去地球嘅表面，當中大約 458,000 立方公里嘅跌返落海，119,000 公里嘅跌返落陸地－呢個差異表示陸地由降水嗰度攞到嘅水量多過佢蒸發嘅水量－119,000 - 74,200 = 每年 44,800 立方公里，但係陸地上面嗰啲河道－每年 42,700 立方公里－同地下水－每年 2,100 立方公里－會流失啲水落海。所以總括嚟講，地球水圈各部份嘅水量比例大致上係處於平穩狀態嘅。

據估計，海水要完全換一次大約需要 2,500 年嘅時間，而冰入面嘅水完全換一次就要 10,000 年，深嘅地下水同山上面嘅冰川就要 1,500 年，而湖要 17 年，河就淨係使 16 日。

南非裔科普作家 Marq de Villiers 形容水圈係由水組成嘅一個封閉系統，好複雜而且佢入面嘅各部份互相依賴，同埋「望落似係特登整出嚟支撐生命嘅噉」。de Villiers 指出，冇證據說明水會蒸發走去太空，所以喺地球上嘅水嘅總量應該由好耐之前（至少幾百萬年前）經已冇乜點樣變過－水可以俾人污染或者濫用，但係唔會多咗或者少咗。

### 蒸發散

內文：蒸發散
水有好多途徑可以蒸發上天，而蒸發咗嘅水跟手會以雨或者雪等嘅降水落返去地球表面。地球上嘅水蒸發多數都係發生喺海嗰度嘅，又有啲水份會直接噉由冰同雪嗰度蒸發（昇華），而*發散*（Transpiration）就係指水由啲樹上面嗰啲好細嘅窿蒸發走。蒸發、昇華、同發散嘅過程喺水學（Hydrology；研究水嘅科學領域）入面俾人合稱做蒸發散（Evapotranspiration）。

睇埋
--


|  |  |
| --- | --- |
|  | 維基辭典有呢個詞嘅解釋：**水圈** |

* 水
* 水學
* 生命
* 地球
	+ 生物圈
	+ 岩石圈
	+ 大氣圈
	+ 水資源

註釋
--

1. ↑  但係行星地質學家 Ronald Greeley 指出，水喺太陽系外圍啲嘅地方查實好常見。

攷
-

1. 1 2 3 4  World Water Resources: A New Appraisal and Assessment for the 21st Century (Report). UNESCO. 1998.
2. ↑  Kennish, Michael J. (2001). *Practical handbook of marine science*. Marine science series (3rd ed.). CRC Press. p. 35.
3. ↑  Yin, Q.; Jacobsen, S. B.; Yamashita, K.; Blichert-Toft, J.; Télouk, P.; Albarède, F. A short timescale for terrestrial planet formation from Hf-W chronometry of meteorites. *Nature*. 2002, 418 (6901): 949–52.
4. ↑  Scientific American - The Origin of Oxygen in Earth's Atmosphere
5. ↑  Wilfried Brutsaert. (2005). *Hydrology: An Introduction* (1st ed). Cambridge University Press.
6. 1 2  Marq de Villiers (2003). *Water: The Fate of Our Most Precious Resource* (2 ed). Toronto, Ontario: McClelland & Stewart. p. 453.
**Internet Explorer**，簡稱 **IE** 或 **MSIE**，係微軟公司推出嘅一款網頁瀏覽器，喺1994年夏天開始開發，1995年8月16號發佈佢嘅第一個版本。

Internet Explorer 係最廣泛使用嘅網頁瀏覽器，雖然由2004年以來佢冇咗一部分市場佔有率。喺2005年4月，佢嘅市場佔有率大概係 85%。

Internet Explorer 係微軟嘅新版本Windows作業系統嘅一個組成部分。喺舊版嘅作業系統上，佢係獨立同免費嘅。由Windows 95 OSR2開始，佢被綑綁作為所有新版本嘅Windows作業系統中嘅預設瀏覽器。然而，2004年~2005年嘅一次重大更新只適用於Windows XP SP2 及Windows Server 2003 SP1。最初，微軟計劃同下一個版本嘅Windows作業系統一齊發佈Internet Explorer 7，但後來微軟公司宣佈，Internet Explorer 7 嘅一個測試版本（Beta 1）將會喺2005年夏季提供畀Windows XP SP2用戶。喺2006年下旬發佈嘅Windows Vista 就捆綁正式版本嘅 Internet Explorer 7.0。

雖然話而家最新嘅Internet Explorer係11版，但係微軟公司喺2015年1月21號宣佈咗要開發Spartan（後正名為Microsoft Edge）嘅關係，從2015年3月18號開始，就話IE唔會係Windows 10事先載入嘅瀏覽器，並且會逐步放棄IE嘅品牌。

2003年微軟宣佈將唔會繼續開發 Internet Explorer 喺Macintosh電腦嘅版本。而對Macintosh版本Internet Explorer嘅支援喺2005年終止，並喺2006年停止下載。

Windows XP上嘅Internet Explorer 6.0

歷史
--

### 各 Windows 版本 IE 推出時間

* 1.0版－1995年8月
* 2.0版－1995年11月
* 3.0版－1996年8月
* 4.0版－1997年10月
* 5.0版－1999年3月
* 5.5版－2000年7月
* 6.0版－2001年10月
* 7.0版－2006年10月18號
* 8.0版－2009年3月19號
* 9.0版－2011年3月14號
* 10.0版—2011年4月12號
* 11.0版—2013年6月26號

批評
--

睇對IE瀏覽器嘅批評

用 IE 做核心嘅瀏覽器
------------

* Avant Browser（前身係ieOpera）
* Maxthon（前身係MYIE）
* GreenBrowser
* TouchNet Browser
* 騰訊TT
* MXIE
* GOSURF

睇埋
--

* Outlook Express
* Trident
* 網頁瀏覽器一覽
* 網頁瀏覽器比較

拎
-

* 微軟有關IE7嘅新聞稿（英語）
* IE6喺2006年5月26號獲PCWorld.com網站選為史上25大科技爛貨第8名。
**現金發放計劃**（英文：**Cash Payout Scheme**），俗稱**$10,000計劃**（國語讀做**一萬元計劃**，粵語讀做**一萬蚊計劃**），係香港政府喺2020年向年滿18歲嘅香港永久性居民一筆過發放10,000蚊港紙嘅計劃。

背景
--

財政司司長陳茂波喺2020年2月26號發表2020-21年度《財政預算案》，提出向每一位年滿18歲嘅香港永久性居民發放10,000蚊港紙，鼓勵本地消費同紓緩市民嘅經濟壓力。

申請安排
----

現金發放計劃喺2020年6月21號到12月31號接受登記，7月8號開始發放款項。

申請人可以經21間銀行嘅網上理財服務做登記，亦可以向銀行（唔包括虛擬銀行眾安銀行）或者香港郵政遞交書面登記表格。21間銀行包括：

|  |  |  |
| --- | --- | --- |
| * 中國銀行（香港）
* 交通銀行（香港）
* 東亞銀行
* 中信銀行（國際）
* 中國建設銀行（亞洲）
* 集友銀行
* 創興銀行
 | * 花旗銀行（香港）
* 招商永隆銀行
* 大新銀行
* 星展銀行（香港）
* 富邦銀行
* 恒生銀行
* 香港上海匯豐銀行
 | * 中國工商銀行（亞洲）
* 南洋商業銀行
* 華僑永亨銀行
* 大眾銀行（香港）
* 上海商業銀行
* 渣打銀行（香港）
* 眾安銀行
 |

睇埋
--

* $6,000計劃
* 關愛共享計劃

參考
--

* 政府與銀行簽署現金發放計劃服務協議

出面網頁
----

* 現金發放計劃